KOMMISSIONENS GENNEMFØRELSESAFGØRELSE (EU) 2016/1032

af 13. juni 2016

om fastsættelse af BAT (bedste tilgængelige teknik)-konklusioner i henhold til Europa-Parlamentets og Rådets direktiv 2010/75/EU for så vidt angår non-ferro-metalindustrierne

(meddelt under nummer C(2016) 3563)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (1), særlig artikel 13, stk. 5, og

ud fra følgende betragtninger:

Bedste tilgængelige teknik (BAT)-konklusioner bør lægges til grund for godkendelsesvilkårene for anlæg, der er omfattet af kapitel II i direktiv 2010/75/EU, og de kompetente myndigheder bør fastlægge emissionsgrænseværdier, der sikrer, at emissionerne under normale driftsbetingelser ikke overskrider de emissionsniveauer, der er forbundet med den bedste tilgængelige teknik som fastlagt i BAT-konklusionerne.

Forummet, der bestod af repræsentanter for medlemsstaterne, de berørte industrier og ngo'er inden for miljøbeskyttelse, og som var nedsat ved Kommissionens afgørelse af 16. maj 2011 (2) , fremsendte den 4. december 2014 sin udtalelse om det foreslåede indhold af BAT-referencedokumentet for non-ferro-metalindustrierne til Kommissionen. Udtalelsen er offentligt tilgængelig.

VEDTAGET DENNE AFGØRELSE:

Artikel 1

De bedste tilgængelige teknik (BAT)-konklusioner om non-ferro-metalindustrierne, jf. bilaget, vedtages.

Artikel 2

Denne afgørelse er rettet til medlemsstaterne.

(1) EUT L 334 af 17.12.2010, s. 17.

(2) EUT C 146 af 17.5.2011, s. 3.

BILAG

BAT-KONKLUSIONER FOR SÅ VIDT ANGÅR NON-FERRO-METALINDUSTRIEN

ANVENDELSESOMRÅDE

Disse BAT (bedste tilgængelige teknik)-konklusioner vedrører visse aktiviteter, der er omfattet af punkt 2.1, 2.5 og 6.8 i bilag I til direktiv 2010/75/EU:

— 2.1: Ristning eller sintring af malm, herunder svovlholdig malm.

— 2.5: Forarbejdning af non-ferro-metaller:

a) udvinding af non-ferro-råmetaller af malme, koncentrater eller sekundære råmaterialer ved hjælp af metallurgiske, kemiske eller elektrolytiske processer

b) smeltning af non-ferro-metaller inkl. legering, herunder genindvindingsprodukter, og drift af non-ferro-støberier med en smeltekapacitet på mere end 4 ton om dagen for bly og cadmium eller 20 ton om dagen for alle andre metaller.

— 6.8: Fremstilling af kulstof (fuldbrændt kul) eller elektrografit ved forbrænding eller grafitisering.

BAT-konklusionerne omfatter navnlig følgende processer og aktiviteter:

— primær- og sekundærproduktion af non-ferro-metaller

— fremstilling af zinkoxid ud fra røg i tilknytning til fremstillingen af andre metaller

— fremstilling af nikkelforbindelser ud fra lud, som produceres ved fremstillingen af metaller

— fremstilling af calcium-silicium (CaSi) og silicium (Si) i samme ovn som ovnen til fremstilling af ferrosilicium

— fremstilling af aluminiumoxid ud fra bauxit forud for produktion af primær aluminium, hvor dette er en integreret bestanddel af fremstillingen af metallet

— genanvendelse af aluminiumsaltslagge

— fremstilling af kulstof og/eller grafitelektroder.

Disse BAT-konklusioner omhandler ikke følgende aktiviteter eller processer:

— Sintring af jernmalm. Dette er omfattet af BAT-konklusionerne for jern- og stålproduktion.

— Fremstilling af svovlsyre ud fra SO2-gasser fra produktionen af non-ferro-metaller. Dette er omfattet af BAT-konklusionerne for »Uorganiske kemikalier i storskalaproduktion — ammoniak, syre og gødningsstoffer«.

— Støberier omfattet af BAT-konklusionerne for smedjer og støberier.

Andre referencedokumenter, som kan være relevante for de aktiviteter, der er omhandlet i disse BAT-konklusioner:

Referencedokument Emne Energieffektivitet (ENE) Overordnede aspekter af energieffektivitet Spildevands- og luftrensning og styringssystemer i den kemiske industri (CWW) Spildevandsbehandlingsteknikker til reduktion af metalemissioner til vand Uorganiske kemikalier i storskalaproduktion — ammoniak, syre og gødningsstoffer (LVIC-AAF) Fremstilling af svovlsyre Industrielle kølesystemer (ICS) Indirekte køling med vand og/eller luft Emissioner fra oplagring (EFS) Oplagring og håndtering af materialer Økonomiske aspekter og påvirkninger, der går på tværs af miljøelementerne (ECM) Økonomiske aspekter og påvirkninger, der går på tværs af miljøelementerne, hvad angår teknikker Monitering af emissioner til luft og vand fra IED-virksomheder (ROM) Monitering af emissioner til luft og vand Affaldsbehandling (WT) Affaldshåndtering og -behandling Store fyringsanlæg (LCP) Fyringsanlæg, der genererer damp og/eller elektricitet Anlæg til overfladebehandling med organiske opløsningsmidler (STS) Ikke-sur bejdsning Anlæg til overfladebehandling af metaller og plastmaterialer (STM) Syrebejdsning

DEFINITIONER

I disse BAT-konklusioner gælder følgende definitioner:

Udtryk Definition Nyt anlæg Et anlæg, der først er givet tilladelse til på anlægsområdet efter offentliggørelsen af disse BAT-konklusioner, eller en fuldstændig udskiftning af et anlæg på dets eksisterende fundament efter offentliggørelsen af disse BAT-konklusioner. Eksisterende anlæg Et anlæg, som ikke er et nyt anlæg Væsentlig renovering En større ændring med hensyn til design eller teknologi af et anlæg med større justeringer eller udskiftninger af procesenhederne og det tilhørende udstyr Primære emissioner Emissioner, der udledes direkte fra ovnen (primært via afkast, altså tilsigtet og styret udledning), og som ikke spredes i ovnens umiddelbare omgivelser Sekundære emissioner Emissioner, der frigives fra ovnbeklædningen eller i forbindelse med f.eks. påfyldning eller aftapning, og som opfanges med en hætte eller et indelukke (såsom et doghouse) Primærproduktion Produktion af metaller ud fra malm og koncentrater Sekundærproduktion Produktion af metaller ud fra rester og/eller skrot, herunder omsmeltnings- og legeringsprocesser Kontinuert måling Måling foretaget ved hjælp af et automatisk målesystem (AMS), der er permanent installeret på emissionsstedet til kontinuert måling af emissioner Periodisk måling Bestemmelse af en analyseparameter (den givne størrelse, som skal måles) med angivne tidsintervaller og ved hjælp af manuelle eller automatiske metoder

GENERELLE BETRAGTNINGER

De bedste tilgængelige teknikker (BAT)

De teknikker, der er anført og beskrevet i disse BAT-konklusioner, er hverken foreskrivende eller udtømmende. Der kan anvendes andre teknikker, der som minimum sikrer et tilsvarende miljøbeskyttelsesniveau.

Medmindre andet er anført, finder BAT-konklusionerne generel anvendelse.

Niveauer for emission til luft, der er forbundet med BAT

De emissionsniveauer, der er forbundet med den bedste tilgængelige teknik (BAT-AEL) for emissioner til luft, der er omhandlet i disse BAT-konklusioner, henviser til referencetilstanden: tør gas med en temperatur på 273,15 K og et tryk på 101,3 kPa.

Bestemmelse af gennemsnitlig emission til luft

Følgende definitioner gælder for bestemmelse af emissionsgennemsnit for et tidsinterval for emissioner til luft:

Døgngennemsnit Gennemsnit beregnet over en periode på 24 timer ud fra gyldige 30- eller 60-minutters gennemsnit opnået ved kontinuert måling Gennemsnit for prøvetagningsperioden Gennemsnitlig værdi af 3 på hinanden følgende målinger af mindst 30 minutters varighed hver, medmindre andet er angivet (1)

Bestemmelse af gennemsnitlig emission til vand

Følgende definition gælder for bestemmelse af emissionsgennemsnit for et tidsinterval for emissioner til vand:

Døgngennemsnit Gennemsnit over en prøvetagningsperiode på 24 timer, hvor prøven tages som en flow-proportional sammensat prøve, eller, forudsat at der påvises en tilstrækkelig flow-stabilitet, som en tidsproportional prøve (2)

AKRONYMER

Udtryk Betydning BaP Benzo[a]pyren ESP Elektrofilter (ESP) I-TEQ International toksicitetsækvivalens afledt gennem anvendelse af internationale toksicitetsækvivalensfaktorer, jf. bilag VI, del 2, til direktiv 2010/75/EU NOX Summen af nitrogenmonoxid (NO) og nitrogendioxid (NO2) regnet som NO2 PCDD/F Polychlorerede dibenzo-p-dioxiner og dibenzofuraner (17 kongenere) PAH Polycykliske aromatiske hydrocarboner TVOC Total flygtigt organisk kulstof; totale flygtige organiske forbindelser, der måles ved hjælp af en flammeionisationsdetektor (FID), udtrykt som total kulstof VOC Flygtige organiske forbindelser som defineret i artikel 3, nr. 45), i direktiv 2010/75/EU

1.1. GENERELLE BAT-KONKLUSIONER

Eventuelle processpecifikke BAT-konklusioner i afsnit 1.2-1.9 gælder ud over de generelle BAT-konklusioner i dette afsnit.

1.1.1. Miljøledelsessystemer

BAT 1. For at forbedre de overordnede miljøpræstationer er det BAT at indføre og overholde et miljøledelsessystem, der omfatter alle de følgende elementer:

a) engagement fra ledelsens side, herunder den øverste ledelse

b) definition af en miljøpolitik, der omfatter løbende forbedring af anlægget, fastlagt af ledelsen

c) planlægning og fastsættelse af de nødvendige procedurer, målsætninger og mål sammen med finansiel planlægning og investering

d) gennemførelse af procedurerne med særlig vægt på: i) struktur og ansvar ii) rekruttering, uddannelse, bevidstgørelse og kompetence iii) kommunikation iv) inddragelse af medarbejdere v) dokumentation vi) effektiv processtyring vii) vedligeholdelsesprogrammer viii) nødberedskab og indsats ix) sikring af overholdelse af miljølovgivningen

e) kontrol af effektivitet og gennemførelse af korrigerende foranstaltninger med særlig vægt på: i) monitering og måling (se også referencerapporten om monitering af emissioner til luft og vand fra IED-anlæg (ROM)). ii) korrigerende og forebyggende handlinger iii) vedligeholdelse af dokumentation iv) uafhængig (når det er muligt) intern eller ekstern revision for at fastlægge, om miljøledelsessystemet er i overensstemmelse med de planlagte ordninger, og om det har været gennemført og vedligeholdt korrekt.

f) gennemgang af miljøledelsessystemet og dets fortsatte egnethed, tilstrækkelighed og effektivitet udført af den øverste ledelse

g) følge udviklingen af renere teknologier

h) overvejelse af miljøpåvirkningerne af den endelige nedlukning af anlægget i konstruktionsfasen for et nyt anlæg og i hele dets driftslevetid

i) generel anvendelse af benchmarking for de enkelte sektorer.

Det er også en del af miljøledelsessystemet at indføre og gennemføre en handlingsplan for diffuse støvemissioner (se BAT 6) og anvende et ledelsessystem for vedligeholdelse, der især holder øje med effektiviteten af støvrensesystemer (se BAT 4).

Anvendelse

Miljøledelsessystemets omfang (f.eks. detaljeringsniveau) og karakter (f.eks. standardiseret eller ikke-standardiseret) kan relateres til anlæggets karakter, størrelse og kompleksitet samt de miljøpåvirkninger, det kan have.

1.1.2. Energistyring

BAT 2. For at opnå effektiv energiudnyttelse er det BAT at anvende en kombination af nedenstående teknikker.

Teknik Anvendelse a Ledelsessystem for energieffektivitet (f.eks. ISO 50001) Generelt anvendelig b Brændere af den regenerative eller rekuperative type Generelt anvendelig c Varmenyttiggørelse (f.eks. damp, varmt vand, varm luft) fra procesvarme Kan kun anvendes på pyrometallurgiske processer d Regenerativ termisk oxidation Kan kun anvendes, når reduktion af et brændbart forurenende stof er påkrævet e Forvarmning af råmaterialer, forbrændingsluft eller brændstof ved hjælp af varme genvundet fra varm afkastluft fra smeltningen Kan kun anvendes på ristning eller udsmeltning af svovlholdig malm/koncentrat og på andre pyrometallurgiske processer f Øg temperaturen af udludningsvæskerne ved hjælp af damp eller varmt vand fra nyttiggørelse af spildvarme Kan kun anvendes på aluminiumoxid eller hydrometallurgiske processer g Brug af varme gasser fra udløbstragten som forvarmet forbrændingsluft Kan kun anvendes på pyrometallurgiske processer h Brug af iltberiget luft eller ren ilt i brænderne for at mindske varmeforbruget ved at tillade autogen udsmeltning eller fuldstændig forbrænding af kulstofholdigt materiale Kan kun anvendes på ovne, der bruger råmaterialer indeholdende svovl eller kulstof i Tørre koncentrater og våde råmaterialer ved lave temperaturer Kan kun anvendes, når der foretages tørring j Genvind det kemiske energiindhold i den kulmonoxid, der genereres i en elektrisk ovn eller en skakt-/højovn, ved at udnytte afkastgasserne som brændsel, efter fjernelse af metaller, i andre fremstillingsprocesser eller til at producere damp/varmt vand eller elektricitet Kan kun anvendes på afkastgasser med et CO-indhold > 10 vol-%. Anvendeligheden påvirkes også af sammensætningen af afkastgassen og af manglende tilgængelighed af en kontinuert strøm (f.eks. batch-processer) k Recirkulér røggassen tilbage gennem en oxy-fuel-brænder for at nyttiggøre den energi, der er indeholdt i den samlede mængde organisk kulstof, der er til stede Generelt anvendelig l Passende isolering af højtemperatursudstyr såsom damp- og varmtvandsrør Generelt anvendelig m Anvend spildvarme fra fremstilling af svovlsyre ud fra SO2 til at forvarme gas, der ledes til svovlsyreanlægget eller benyttes til at lave damp og/eller opvarme vand Kan kun anvendes på non-ferro-metalanlæg, der har anlæg til fremstilling af svovlsyre eller flydende SO2 n Brug af højeffektive elmotorer udstyret med drivenheder med variabel frekvens til udstyr såsom ventilatorer Generelt anvendelig o Brug af styringssystemer, der automatisk aktiverer luftudsugningssystemet, eller som tilpasser udsugningshastigheden til de aktuelle emissioner Generelt anvendelig

1.1.3. Processtyring

BAT 3. For at forbedre de overordnede miljøpræstationer er det BAT at sikre stabil drift af processen ved hjælp af et processtyringssystem sammen med en kombination af nedenstående teknikker.

Teknik a Inspicér og udvælg råmaterialet i henhold til den anvendte proces og de anvendte renseteknikker b Sikre god opblanding af det tilførte materiale for at opnå optimal omdannelseseffektivitet og reducere emissioner og kassererede emner c Systemer til indvejning og dosering af det tilførte materiale d Processorer til at kontrollere hastigheden af tilførslen af materiale, kritiske procesparametre og -betingelser, herunder alarm, forbrændingsbetingelser og lufttilsætning e Online-monitering af ovntemperatur, ovntryk og gasstrøm f Moniter de kritiske procesparametre for anlægget til reduktion af luftemissioner såsom gastemperatur, reagensdosering, trykfald, ESP-strøm og -spænding, væskestrøm ved skrubning og pH og gasformige komponenter (f.eks. O2, CO, VOC) g For anlæg, der fremstiller svovlsyre eller flydende SO2 kontrollér støv og kviksølv i afkastgassen før overførsel til svovlsyreanlægget h Online-monitering af vibrationer for at opdage blokeringer og mulige fejl på udstyr i Online-monitering af strømmen, spændingen og temperaturen for de elektriske kontaktpunkter i elektrolytiske processer j Temperaturmonitering og -kontrol i smelte- og udsmeltningsovne for at forebygge generering af metalholdige og metaloxidholdige røggasser gennem overophedning k Processor til styring af tilførslen af reagenser og effektiviteten af spildevandsbehandlingsanlægget gennem online-monitering af temperatur, turbiditet, pH, ledningsevne og flow

BAT 4. For at mindske punktkildeemissioner af støv og metaller til luften er det BAT at anvende et ledelsessystem for vedligeholdelse, der især holder øje med effektiviteten af støvrensesystemer som del af miljøledelsessystemet (se BAT 1).

1.1.4. Diffuse emissioner

1.1.4.1. Generel tilgang til forebyggelse af diffuse emissioner

BAT 5. For at forebygge eller, hvor dette ikke kan lade sig gøre, reducere diffuse emissioner til luft og vand er det BAT at samle de diffuse emissioner i så stor udstrækning som muligt tættest muligt på kilden og behandle dem.

BAT 6. For at forebygge eller, hvor dette ikke kan lade sig gøre, reducere diffuse støvemissioner til luften er det BAT at fastlægge og gennemføre en handlingsplan for diffuse støvemissioner som led i miljøledelsessystemet (se BAT 1), der indarbejder begge følgende foranstaltninger:

a) de mest relevante kilder til diffuse støvemissioner udpeges (f.eks. ved hjælp af EN15445)

b) der bestemmes og implementeres passende tiltag og teknikker til forebyggelse eller mindskning af diffuse emissioner over en given tidsperiode.

1.1.4.2. Diffuse emissioner fra oplagring, håndtering og transport af råmaterialer

BAT 7. For at forebygge diffuse emissioner fra oplagring af råmaterialer er det BAT at anvende en kombination af nedenstående teknikker.

Teknik a Lukkede bygninger eller siloer/beholdere til oplagring af støvdannende materialer såsom koncentrater, flusmidler og fint materiale b Overdækket oplagring af ikke-støvdannende materialer som koncentrater, flusmidler, faste brændstoffer, bulk-materialer og koks og sekundære materialer, der indeholder vandopløselige organiske forbindelser c Forseglet emballering af støvdannende materialer eller sekundære materialer, der indeholder vandopløselige organiske forbindelser d Overdækkede rum til oplagring af materialer, der er blevet pelleteret eller klumpet sammen e Brug af vandspray og vandtåge med eller uden additiver såsom latex til støvdannende materialer f Udstyr til støv/gas-fjernelse placeret ved overførsels- og tipningspunkter for støvdannende materialer g Certificerede trykbeholdere til oplagring af chlorgas eller blandinger indeholdende chlor h Materialer til tankkonstruktioner, der er resistente over for det opbevarede materiale i Pålidelige lækagedetektionssystemer og visning af tankniveauet med en alarm til at forebygge overfyldning j Opbevar reaktive materialer i dobbeltvæggede tanke eller tanke, der er placeret i kemikalieresistente inddæmninger med samme kapacitet, og brug et oplagringsområde, der er uigennemtrængeligt og resistent over for det opbevarede materiale k Udform oplagringsområderne således, at: — eventuelle lækager fra tanke og leveringssystemer opfanges og inddæmmes i inddæmninger, der har en kapacitet, der som minimum rummer den største oplagringstanks volumen — leveringspunkterne findes inden for inddæmningen for at opfange eventuelt spildt materiale l Brug af et låg af inert gas til inddækning ved oplagring af materialer, der reagerer med luft m Indsaml og behandl emissioner fra oplagring med et rensesystem, der er designet til at behandle de opbevarede forbindelser. Indsaml eventuelt vand, der vasker støv væk, og behandl det før udledning. n Regelmæssig rengøring af oplagringsområdet og om nødvendigt befugtning med vand o Placér længdeaksen af bunken parallelt med den fremherskende vindretning i tilfælde af udendørsoplagring p Beskyttelsesbeplantning, læhegn eller vindbarrierer til at sænke vindhastigheden i tilfælde af udendørsoplagring q Én bunke i stedet for flere, hvor det er muligt i tilfælde af udendørsoplagring r Brug af separatorer til udskillelse af olie og faste stoffer ved dræning af åbne udendørs oplagringsområder. Brug af betonbelagte områder, som har opkant eller andet inddæmningsudstyr, til oplagring af materialer, der kan frigive olie, f.eks. spåner

Anvendelse

BAT 7.e finder ikke anvendelse på processer, der kræver tørre materialer eller malme/koncentrater, der naturligt indeholder tilstrækkelig fugt til at forebygge støvdannelse. Anvendeligheden kan være begrænset i områder med vandmangel eller med meget lave temperaturer.

BAT 8. For at forebygge diffuse emissioner fra håndtering og transport af råmaterialer er det BAT at anvende en kombination af nedenstående teknikker.

Teknik a Lukkede transportbånd eller pneumatiske systemer til at overføre og håndtere støvdannende koncentrater og flusmidler og finkornet materiale b Overdækkede transportbånd til at håndtere ikke-støvdannende faste materialer c Støvfjernelse fra leveringspunkter, siloudluftninger, pneumatiske transportsystemer og overførselspunkter på transportbånd samt forbindelse til et filtreringssystem (for støvdannende materialer) d Lukkede poser eller tønder til at håndtere materialer med dispergerbare eller vandopløselige komponenter e Egnede beholdere til at håndtere pelleterede materialer f Sprinklersystem til at befugte materialerne ved håndteringspunkterne g Minimering af transportafstande h Reduktion af faldhøjden fra transportbånd, mekaniske skovle eller grabber i Tilpasning af hastigheden på åbne transportbånd (< 3,5 m/s) j Minimering af hastigheden på nedturen eller faldhøjden for materialerne k Placering af transportbånd og rørledninger i sikre åbne områder over jordhøjde, så lækager kan opdages hurtigt, og skader fra køretøjer og andet udstyr kan forebygges. Hvis der anvendes nedgravede rørledninger til ikke-farlige materialer, skal deres forløb dokumenteres og markeres, og der skal anvendes sikre udgravningsmetoder l Automatisk forsegling af leveringsforbindelser til håndtering af væsker og flydende gas m Tilbageventilering af fortrængningsgasser til leveringskøretøjet med henblik på at reducere VOC-emissioner n Vask af hjul og chassis på køretøjer, der anvendes til at levere eller håndtere støvende materialer o Brug af planlagte kampagner for vejfejning p Adskillelse af ikke-kompatible materialer (f.eks. oxiderende stoffer og organiske materialer) q Minimering af materialeoverførsler mellem processer

Anvendelse

BAT 8.n. kan muligvis ikke anvendes, når der kan opstå isdannelse.

1.1.4.3. Diffuse emissioner fra metalproduktion

BAT 9. For at forebygge eller, hvor dette ikke er muligt, reducere diffuse emissioner fra metalproduktion er det BAT at effektivisere opsamling og behandling af røggasser ved hjælp af en kombination af nedenstående teknikker.

Teknik Anvendelse a Termisk eller mekanisk forbehandling af sekundære råmaterialer for at minimere organisk forurening af det materiale, der tilføres ovnen Generelt anvendelig b Brug af en lukket ovn med et hensigtsmæssigt designet støvfjernelsessystem eller en forseglet ovn og andre procesenheder med et hensigtsmæssigt udluftningssystem Anvendeligheden kan være begrænset på grund af sikkerhedskrav (f.eks. type/design af ovnen, eksplosionsfare) c Brug af sekundær hætte i forbindelse med ovnprocesser såsom påfyldning og aftapning Anvendeligheden kan være begrænset på grund af sikkerhedskrav (f.eks. type/design af ovnen, eksplosionsfare) d Støv- eller røgopsamling, hvor der foretages overførsler af støvende materialer (f.eks. ovnens påfyldnings- og aftapningspunkter, overdækkede udløbstragte) Generelt anvendelig e Optimering af designet og driften af hætte- og rørkonstruktioner til at opfange røggasser fra fødeåbningen og fra varmt metal, råsten eller slaggeaftapning og overførsler i overdækkede udløbstragte For eksisterende anlæg kan anvendeligheden være begrænset på grund af restriktioner vedrørende pladsen og anlægskonstruktionen f Lukkede ovn-/reaktorsystemer såsom »house-in-house« eller »doghouse« til aftapning og påfyldning For eksisterende anlæg kan anvendeligheden være begrænset på grund af restriktioner vedrørende pladsen og anlægskonstruktionen g Optimering af røggasstrømmen fra ovnen ved hjælp af computerbaserede undersøgelser af væskedynamik og sporstoffer Generelt anvendelig h Påfyldningssystemer til halvlukkede ovne med henblik på at tilføre råmaterialer i små mængder Generelt anvendelig i Behandling af de opsamlede emissioner i et rensesystem Generelt anvendelig

1.1.5. Monitering af emissioner til luften

BAT 10. Det er BAT at monitere skorstensemissioner til luften med mindst den frekvens, der angives nedenfor, og i overensstemmelse med EN-standarderne. Hvis der ikke foreligger EN-standarder, er det den bedste tilgængelige teknik at anvende ISO-standarder, nationale standarder eller andre internationale standarder, som sikrer, at der tilvejebringes informationer af tilsvarende videnskabelig kvalitet.

Parameter Monitering forbundet med Mindstefrekvens for monitering Standard(er) Støv (4) Kobber: BAT 38, BAT 39, BAT 40, BAT 43, BAT 44, BAT 45 Aluminium: BAT 56, BAT 58, BAT 59, BAT 60, BAT 61, BAT 67, BAT 81, BAT 88 Bly, tin: BAT 94, BAT 96, BAT 97 Zink, cadmium: BAT 119, BAT 122 Ædelmetaller: BAT 140 Jernlegeringer: BAT 155, BAT 156, BAT 157, BAT 158 Nikkel, kobolt: BAT 171 Andre non-ferro-metaller: emissioner fra produktionstrin som forbehandling af råmaterialer, påfyldning, udsmeltning, smeltning og aftapning Kontinuert (3) DS/EN 13284-2 Kobber: BAT 37, BAT 38, BAT 40, BAT 41, BAT 42, BAT 43, BAT 44, BAT 45 Aluminium: BAT 56, BAT 58, BAT 59, BAT 60, BAT 61, BAT 66, BAT 67, BAT 68, BAT 80, BAT 81, BAT 82, BAT 88 Bly, tin: BAT 94, BAT 95, BAT 96, BAT 97 Zink, cadmium: BAT 113, BAT 119, BAT 121, BAT 122, BAT 128, BAT 132 Ædelmetaller: BAT 140 Jernlegeringer: BAT 154, BAT 155, BAT 156, BAT 157, BAT 158 Nikkel, kobolt: BAT 171 Kulstof/grafit: BAT 178, BAT 179, BAT 180, BAT 181 Andre non-ferro-metaller: emissioner fra produktionstrin som forbehandling af råmaterialer, påfyldning, udsmeltning, smeltning og aftapning Én gang om året (3) DS/EN 13284-1 Antimon og antimonforbindelser udtrykt som Sb Bly, tin: BAT 96, BAT 97 Én gang om året DS/EN 14385 Arsen og arsenforbindelser udtrykt som As Kobber: BAT 37, BAT 38, BAT 39, BAT 40, BAT 42, BAT 43, BAT 44, BAT 45 Bly, tin: BAT 96, BAT 97 Zink: BAT 122 Én gang om året DS/EN 14385 Cadmium og cadmiumforbindelser udtrykt som Cd Kobber: BAT 37, BAT 38, BAT 39, BAT 40, BAT 41, BAT 42, BAT 43, BAT 44, BAT 45 Bly, tin: BAT 94, BAT 95, BAT 96, BAT 97 Zink, cadmium: BAT 122, BAT 132 Jernlegeringer: BAT 156 Én gang om året DS/EN 14385 Chrom (VI) Jernlegeringer: BAT 156 Én gang om året Der findes ingen EN-standard. Kobber og kobberforbindelser udtrykt som Cu Kobber: BAT 37, BAT 38, BAT 39, BAT 40, BAT 42, BAT 43, BAT 44, BAT 45 Bly, tin: BAT 96, BAT 97 Én gang om året DS/EN 14385 Nikkel og nikkelforbindelser udtrykt som Ni Nikkel, kobolt: BAT 172, BAT 173 Én gang om året DS/EN 14385 Bly og blyforbindelser udtrykt som Pb Kobber: BAT 37, BAT 38, BAT 39, BAT 40, BAT 41, BAT 42, BAT 43, BAT 44, BAT 45 Bly, tin: BAT 94, BAT 95, BAT 96, BAT 97 Jernlegeringer: BAT 156 Én gang om året DS/EN 14385 Thallium og thalliumforbindelser udtrykt som Tl Jernlegeringer: BAT 156 Én gang om året DS/EN 14385 Zink og zinkforbindelser udtrykt som Zn Zink, cadmium: BAT 113, BAT 114, BAT 119, BAT 121, BAT 122, BAT 128, BAT 132 Én gang om året DS/EN 14385 Andre metaller, hvis relevant (5) Kobber: BAT 37, BAT 38, BAT 39, BAT 40, BAT 41, BAT 42, BAT 43, BAT 44, BAT 45 Bly, tin: BAT 94, BAT 95, BAT 96, BAT 97 Zink, cadmium: BAT 113, BAT 119, BAT 121, BAT 122, BAT 128, BAT 132 Ædelmetaller: BAT 140 Jernlegeringer: BAT 154, BAT 155, BAT 156, BAT 157, BAT 158 Nikkel, kobolt: BAT 171 Andre non-ferro-metaller Én gang om året DS/EN 14385 Kviksølv og kviksølvforbindelser udtrykt som Hg Kobber, aluminium, bly, tin, zink, cadmium, jernlegeringer, nikkel, kobolt og andre non-ferro-metaller: BAT 11 Kontinuert eller én gang om året (3) DS/EN 14884 DS/EN 13211 SO2 Kobber: BAT 49 Aluminium: BAT 60, BAT 69 Bly, tin: BAT 100 Ædelmetaller: BAT 142, BAT 143 Nikkel, kobolt: BAT 174 Andre non-ferro-metaller (8) (9) Kontinuert eller én gang om året (3) (6) DS/EN 14791 Zink, cadmium: BAT 120 Kontinuert Kulstof/grafit: BAT 182 Én gang om året NOX udtrykt som NO2 Kobber, aluminium, bly, tin, ferrosilicium, silicium (pyrometallurgiske processer): BAT 13 Ædelmetaller: BAT 141 Andre non-ferro-metaller (9) Kontinuert eller én gang om året (3) DS/EN 14792 Kulstof/grafit Én gang om året TVOC Kobber: BAT 46 Aluminium: BAT 83 Bly, tin: BAT 98 Zink, cadmium: BAT 123 Andre non-ferro-metaller (10) Kontinuert eller én gang om året (3) DS/EN 12619 Jernlegeringer: BAT 160 Kulstof/grafit: BAT 183 Én gang om året Formaldehyd Kulstof/grafit: BAT 183 Én gang om året Der findes ingen EN-standard. Phenol Kulstof/grafit: BAT 183 Én gang om året Der findes ingen EN-standard. PCDD/F Kobber: BAT 48 Aluminium: BAT 83 Bly, tin: BAT 99 Zink, cadmium: BAT 123 Ædelmetaller: BAT 146 Jernlegeringer: BAT 159 Andre non-ferro-metaller (7) (9) Én gang om året DS/EN 1948 del 1, 2 og 3 H2SO4 Kobber: BAT 50 Zink, cadmium: BAT 114 Én gang om året Der findes ingen EN-standard. NH3 Aluminium: BAT 89 Ædelmetaller: BAT 145 Nikkel, kobolt: BAT 175 Én gang om året Der findes ingen EN-standard. Benzo-[a]-pyren Aluminium: BAT 59, BAT 60, BAT 61 Jernlegeringer: BAT 160 Kulstof/grafit: BAT 178, BAT 179, BAT 180, BAT 181 Én gang om året ISO 11338-1 ISO 11338-2 Gasformige fluorider udtrykt som HF Aluminium: BAT 60, BAT 61, BAT 67 Kontinuert (3) ISO 15713. Aluminium: BAT 60, BAT 67, BAT 84 Zink, cadmium: BAT 124 Én gang om året (3) I alt fluorider Aluminium: BAT 60, BAT 67 Én gang om året Der findes ingen EN-standard. Gasformige chlorider udtrykt som HCl Aluminium: BAT 84 Kontinuert eller én gang om året (3) DS/EN 1911 Zink, cadmium: BAT 124 Ædelmetaller: BAT 144 Én gang om året Cl2 Aluminium: BAT 84 Ædelmetaller: BAT 144 Nikkel, kobolt BAT 172 Én gang om året Der findes ingen EN-standard. H2S Aluminium: BAT 89 Én gang om året Der findes ingen EN-standard. PH3 Aluminium: BAT 89 Én gang om året Der findes ingen EN-standard. Summen af AsH3 og SbH3 Zink, cadmium: BAT 114 Én gang om året Der findes ingen EN-standard. Bemærk: »Andre non-ferro-metaller« betyder fremstilling af andre non-ferro-metaller end dem, der er specifikt omhandlet i afsnit 1.2-1.8.

1.1.6. Kviksølv-emissioner

BAT 11. For at reducere kviksølv-emissioner til luften (ud over dem, der føres til svovlsyreanlægget) fra en pyrometallurgisk proces er det BAT at anvende en af nedenstående teknikker eller dem begge.

Teknik a Brug af råmaterialer med et lavt kviksølvindhold, herunder ved at samarbejde med leverandører for at fjerne kviksølv fra sekundære materialer b Brug af adsorptionsmidler (f.eks. aktivt kul, selen) i kombination med støvfiltrering (11)

BAT-relaterede emissionsniveauer: Se tabel 1.

Tabel 1

BAT-relaterede emissionsniveauer for kviksølv-emissioner til luften (ud over dem, der føres til svovlsyreanlægget) fra en pyrometallurgisk proces, hvor der anvendes kviksølvholdige råmaterialer

Parameter BAT-AEL (mg/Nm3) (12) (13) Kviksølv og kviksølvforbindelser udtrykt som Hg 0,01-0,05

Den tilknyttede monitering er beskrevet i BAT 10.

1.1.7. Svovldioxidemissioner

BAT 12. For at reducere SO2-emissioner fra røggasser med et højt SO2-indhold og undgå generering af affald fra røggasrensningssystemet er det BAT at nyttiggøre svovlet ved at fremstille svovlsyre eller flydende SO2.

Anvendelse

Kan kun anvendes på anlæg, der fremstiller kobber, bly, primær zink, sølv, nikkel og/eller molybdæn.

1.1.8. NOX-emissioner

BAT 13. For at forebygge emission af NOX til luften fra en pyrometallurgisk proces er det BAT at anvende en af nedenstående teknikker.

Teknik (14) a Lav-NOX-brændere b Oxy-fuel-brændere c Recirkulation af røggas (tilbage gennem brænderen for at reducere flammens temperatur) i tilfælde af oxy-fuel-brændere

Den tilknyttede monitering er beskrevet i BAT 10.

1.1.9. Emissioner til vand, herunder monitering deraf

BAT 14. For at forebygge eller reducere genereringen af spildevand er det BAT at anvende en af nedenstående teknikker eller en kombination af disse.

Teknik Anvendelse a Måling af mængden af anvendt ferskvand og mængden af udledt spildevand Generelt anvendelig b Genbrug af spildevand fra rengøring (herunder anode- og katode-skyllevand) og spild i samme proces Generelt anvendelig c Genbrug af strømme af svage syrer, der er genereret i et vådt elektrofilter (våd ESP), og vådskrubbere Anvendeligheden kan være begrænset afhængigt af spildevandets metal- og tørstofindhold d Genbrug af spildevand fra slaggegranulering Anvendeligheden kan være begrænset afhængigt af spildevandets metal- og tørstofindhold e Genbrug af overflade-afstrømningsvandet Generelt anvendelig f Brug af et lukket kølesystem Anvendeligheden kan være begrænset, når der kræves en lav temperatur af proceshensyn g Genbrug af renset vand fra spildevandsbehandlingsanlægget Anvendeligheden kan være begrænset på grund af saltindholdet

BAT 15. For at undgå forurening af vand og reducere emissioner til vand er det BAT at adskille ikke-forurenede spildevandsstrømme fra spildevandsstrømme, der kræver behandling

Anvendelse

Udskillelse af ikke-forurenet regnvand kan være irrelevant, hvis der i forvejen findes et spildevandsopsamlingssystem.

BAT 16. Det er BAT at anvende ISO 5667 til vandprøvetagning og monitere emissioner til vand i det punkt, hvor emissionerne forlader anlægget, mindst én gang om måneden (15) og i overensstemmelse med EN-standarderne. Hvis der ikke foreligger EN-standarder, er det den bedste tilgængelige teknik at anvende ISO-standarder, nationale standarder eller andre internationale standarder, som sikrer, at der tilvejebringes informationer af tilsvarende videnskabelig kvalitet.

Parameter Finder anvendelse på fremstilling af (16) Standard(er) Kviksølv (Hg) Kobber, bly, tin, zink, cadmium, ædelmetaller, jernlegeringer, nikkel, kobolt og andre non-ferro-metaller EN ISO 17852 EN ISO 12846 Jern (Fe) Kobber, bly, tin, zink, cadmium, ædelmetaller, jernlegeringer, nikkel, kobolt og andre non-ferro-metaller EN ISO 11885 EN ISO 15586 EN ISO 17294-2 Arsen (As) Kobber, bly, tin, zink, cadmium, ædelmetaller, jernlegeringer, nikkel og kobolt Cadmium (Cd) Kobber (Cu) Nikkel (Ni) Bly (Pb) Zink (Zn) Sølv (Ag) Ædelmetaller Aluminium (Al) Aluminium Kobolt (Co) Nikkel og kobolt Chrom i alt (Cr) Jernlegeringer Chrom (VI) (Cr(VI)) Jernlegeringer EN ISO 10304-3 EN ISO 23913 Antimon (Sb) Kobber, bly og tin EN ISO 11885 EN ISO 15586 EN ISO 17294-2 Tin (Sn) Kobber, bly og tin Andre metaller, hvis relevant (17) Aluminium, jernlegeringer og andre non-ferro-metaller Sulfat (SO4) (2) Kobber, bly, tin, zink, cadmium, ædelmetaller, nikkel, kobolt og andre non-ferro-metaller EN ISO 10304-1 Fluorid (F-) Primær aluminium Totalt suspenderet stof (TSS) Aluminium DS/EN 872

BAT 17. For at reducere emissioner til vand er det BAT at behandle lækager fra oplagring af væsker og spildevand fra non-ferro-metalfremstillingen, herunder fra vasketrinnet i Wälz-roterovnen (Waelz kiln), og at fjerne metaller og sulfater ved hjælp af en kombination af nedenstående teknikker.

Teknik (18) Anvendelighed a Kemisk fældning Generelt anvendelig b Sedimentation Generelt anvendelig c Filtrering Generelt anvendelig d Flotation Generelt anvendelig e Ultrafiltrering Kan kun anvendes på specifikke strømme i non-ferro-metalfremstilling f Filtrering ved hjælp af aktivt kul Generelt anvendelig g Omvendt osmose Kan kun anvendes på specifikke strømme i non-ferro-metalfremstilling

BAT-relaterede emissionsniveauer

De BAT-relaterede emissionsniveauer (BAT-AEL) for direkte udledning til et givent vandmiljø fra fremstilling af kobber, bly, tin, zink, cadmium, ædelmetaller, nikkel, kobolt og jernlegeringer er anført i tabel 2.

Disse BAT-AEL finder anvendelse i det punkt, hvor emissionen forlader anlægget.

Tabel 2

BAT-relaterede emissionsniveauer for direkte udledning til et givent vandmiljø fra fremstilling af kobber, bly, tin, zink (herunder spildevandet fra Wälz-roterovnen), cadmium, ædelmetaller, nikkel, kobolt og jernlegeringer

BAT-AEL (mg/l) (Døgngennemsnit) Parameter Produktion af Kobber Bly og/eller tin Zink og/eller cadmium Ædelmetaller Nikkel og/eller kobolt Jernlegeringer Sølv (Ag) IR ≤ 0,6 IR Arsen (As) ≤ 0,1 (19) ≤ 0,1 ≤ 0,1 ≤ 0,1 ≤ 0,3 ≤ 0,1 Cadmium (Cd) 0,02-0,1 ≤ 0,1 ≤ 0,1 ≤ 0,05 ≤ 0,1 ≤ 0,05 Kobolt (Co) IR ≤ 0,1 IR 0,1-0,5 IR Chrom i alt (Cr) IR ≤ 0,2 Chrom (VI) (Cr(VI)) IR ≤ 0,05 Kobber (Cu) 0,05-0,5 ≤ 0,2 ≤ 0,1 ≤ 0,3 ≤ 0,5 ≤ 0,5 Kviksølv (Hg) 0,005-0,02 ≤ 0,05 ≤ 0,05 ≤ 0,05 ≤ 0,05 ≤ 0,05 Nikkel (Ni) ≤ 0,5 ≤ 0,5 ≤ 0,1 ≤ 0,5 ≤ 2 ≤ 2 Bly (Pb) ≤ 0,5 ≤ 0,5 ≤ 0,2 ≤ 0,5 ≤ 0,5 ≤ 0,2 Zink (Zn) ≤ 1 ≤ 1 ≤ 1 ≤ 0,4 ≤ 1 ≤ 1 IR: Ikke relevant

Den tilknyttede monitering er beskrevet i BAT 16.

1.1.10. Støj

BAT 18. For at reducere støjemissioner er det BAT at anvende en af teknikkerne nedenfor eller en kombination af disse.

Teknik a Afskærmning af støjkilden b Afskærmning af støjende anlæg i lydabsorberende strukturer c Brug af antivibrationssikring og antivibrationssammenkobling af udstyr d Hensigtsmæssig placering af støjemitterende maskiner e Skift af lydens frekvens

1.1.11. Lugt

BAT 19. For at reducere lugtemissioner er det BAT at anvende en af teknikkerne nedenfor eller en kombination af disse.

Teknik Anvendelse a Passende oplagring og håndtering af lugtende materialer Generelt anvendelig b Minimering af brugen af lugtende materialer Generelt anvendelig c Omhyggeligt design og hensigtsmæssig drift og vedligeholdelse af udstyr, der kan generere lugtemissioner Generelt anvendelig d Efterbrændings- eller filtreringsteknikker, herunder biofiltre Kan kun anvendes i et begrænset antal tilfælde (f.eks. ved imprægnering under specialfremstilling i kulstof- og grafitsektoren)

1.2. BAT-KONKLUSIONER FOR KOBBERFREMSTILLING

1.2.1. Sekundære materialer

BAT 20. For at øge kobberudbyttet fra nyttiggørelse af skrot og andre sekundære materialer er det BAT at adskille ikke-metalholdige bestanddele og metaller fra kobber ved hjælp af en af nedenstående teknikker eller en kombination af disse.

Teknik a Manuel separation af store synlige bestanddele b Magnetisk separation af ferro-metaller c Optisk separation eller hvirvelstrømsseparation af aluminium d Separation ved udnyttelse af forskellig massefylde af forskellige metalliske og ikke-metalliske bestanddele (ved hjælp af en væske med en anden massefylde eller luft)

1.2.2. Energi

BAT 21. For at opnå effektiv energiudnyttelse ved primær kobberproduktion er det BAT at anvende en af nedenstående teknikker eller en kombination af disse.

Teknik Anvendelse a Optimering af brugen af den energi, der er i koncentratet, ved hjælp af en flammesmelteovn Kun anvendelig på nye anlæg og ved væsentlig renovering af eksisterende anlæg b Brug af varme procesgasser fra smeltetrin til opvarmning af påfyldningsmaterialet Kan kun anvendes på skaktovne c Tildæk koncentraterne under transport og oplagring Generelt anvendelig d Brug af overskudsvarme fra de primære udsmeltnings- eller konverteringstrin til at smelte sekundære materialer, der indeholder kobber Generelt anvendelig e Brug af varmen fra gasserne fra anodeovne i en kaskade til andre processer, f.eks. tørring Generelt anvendelig

BAT 22. For at opnå effektiv energiudnyttelse i sekundær kobberproduktion er det BAT at anvende en af nedenstående teknikker eller en kombination af disse.

Teknik Anvendelse a Reduktion af vandindholdet i det tilførte materiale Anvendeligheden er begrænset, når fugtindholdet i materialerne anvendes som teknik til at reducere diffuse emissioner b Produktion af damp fra nyttiggørelse af overskudsvarme fra udsmeltningsovnen for at opvarme den elektrolytiske raffinering og/eller for at producere elektricitet i et kraftvarmeværk Kan anvendes, hvis der er en økonomisk bæredygtig efterspørgsel efter damp c Smeltning af skrot ved hjælp af den overskudsvarme, der produceres under udsmeltnings- eller konverteringsprocessen Generelt anvendelig d Varmholdningsovn mellem procestrinene Kan kun anvendes på udsmeltningsovne med batch-tilførsel af fødemateriale, hvor en bufferkapacitet af det smeltede materiale er nødvendig e Forvarm påfyldningsmaterialet ved hjælp af de varme procesgasser fra smeltestadierne Kan kun anvendes på skaktovne

BAT 23. For at opnå effektiv energiudnyttelse ved elektroraffinering og elektrolyseprocesser er det BAT at anvende en kombination af nedenstående teknikker.

Teknik Anvendelse a Anvendelse af isolering og overdækning af elektrolysetanke Generelt anvendelig b Tilsætning af overfladeaktive stoffer til elektrolysecellerne Generelt anvendelig c Forbedring af celledesignet med henblik på at opnå et lavere energiforbrug via optimering af følgende parametre: plads mellem anoden og katoden, anode-geometri, strømtæthed, elektrolytisk sammensætning og temperatur Kan kun anvendes på nye anlæg og ved væsentlig renovering af eksisterende anlæg d Brug af katode-emner i rustfrit stål Kan kun anvendes på nye anlæg og ved væsentlig renovering af eksisterende anlæg e Automatiske katode/anode-ændringer for at opnå en nøjagtig placering af elektroderne i cellen Kan kun anvendes på nye anlæg og ved væsentlig renovering af eksisterende anlæg f Kortslutningsdetektion og kvalitetskontrol for at sikre, at elektroderne er lige og flade, og at anoden er nøjagtig, hvad angår vægten Generelt anvendelig

1.2.3. Luftemissioner

BAT 24. For at reducere sekundære emissioner til luften fra ovne og hjælpeudstyr ved primær kobberfremstilling og optimere virkningen af rensesystemet er det BAT at opsamle, blande og behandle sekundære emissioner i et centralt røggasrensningssystem.

Beskrivelse

Sekundære emissioner fra forskellige kilder opfanges, blandes og behandles i et enkelt centralt røggasrensningssystem, der er designet til effektivt at behandle de forurenende stoffer, der er til stede i hver af strømmene. Der skal udvises forsigtighed for ikke at blande strømme, der ikke er kemisk kompatible, og for at undgå uønskede kemiske reaktioner blandt de forskellige opfangede strømme.

Anvendelse

Anvendeligheden kan være begrænset for eksisterende anlæg på grund af deres design og layout.

1.2.3.1. Diffuse emissioner

BAT 25. For at forebygge eller reducere diffuse emissioner fra forbehandling (såsom blending, tørring, blanding, homogenisering, screening og pelletering) af primære og sekundære materialer er det BAT at anvende en af nedenstående teknikker eller en kombination af disse.

Teknik Anvendelse a Brug af lukkede transportbånd eller pneumatiske transportsystemer til støvende materiale Generelt anvendelig b Aktiviteter med støvende materiale, f.eks. blanding, skal gennemføres i en lukket bygning For eksisterende anlæg kan anvendelsen være vanskelig på grund af pladskravene. c Brug af støvbekæmpelsessystemer såsom vandkanoner eller sprinklere Kan ikke anvendes på blandingsprocesser, der udføres indendørs. Finder ikke anvendelse på processer, der kræver tørre materialer. Anvendeligheden er også begrænset i områder med vandmangel eller med meget lave temperaturer. d Brug af lukket udstyr til processer, der involverer støvende materiale (såsom tørring, blanding, formaling, luftadskillelse og pelletering) med et luftudsugningssystem forbundet med et rensesystem. Generelt anvendelig e Brug af et udsugningssystem til støv- og luftemissioner, f.eks. en hætte i kombination med et støv- og luftrensesystem Generelt anvendelig

BAT 26. For at forebygge eller reducere diffuse emissioner fra påfyldning, udsmeltning og tapning i primær- og sekundærkobber-udsmeltningsovne og fra varmholdnings- og smelteovne er det BAT at anvende en kombination af nedenstående teknikker.

Teknik Anvendelse a Brikettering og pelletering af råmaterialer Kan kun anvendes, når processen og ovnen kan anvende pelleterede råmaterialer b Lukket påfyldningssystem såsom single jet-brænder, dørforsegling (20), lukkede transportbånd eller fødesystemer udstyret med luftudsugning i kombination med et støv- og luftrensesystem Jet-brænderen kan kun anvendes på flammeovne. c Betjening af ovnen og lufttilførslen under undertryk og med en tilstrækkelig luftudsugningshastighed til at forebygge overtryk Generelt anvendelig d Opfangningshætter/indelukker ved påfyldnings- og tapningspunkter i kombination med et røggasrensesystem (f.eks. kabinet/tunnel til påfyldning under tapning, og som er lukket med en flytbar dør/barriere udstyret med et ventilations- og rensesystem) Generelt anvendelig e Indkapsling af ovnen i et kabinet med udsugning Generelt anvendelig f Vedligeholdelse af ovnforseglingen Generelt anvendelig g Fastholdelse af temperaturen i ovnen på det laveste påkrævede niveau Generelt anvendelig h Boostede udsugningssystemer (20) Generelt anvendelig i Lukket bygning i kombination med andre teknikker til opfangning af de diffuse emissioner Generelt anvendelig j Dobbeltklokke-indfødningssystem til skakt/højovne Generelt anvendelig k Udvælgelse og tilførsel af råmaterialerne i henhold til typen af ovn og de anvendte renseteknikker Generelt anvendelig l Brug af låg på gigten i roterende anodeovne Generelt anvendelig

BAT 27. For at reducere diffuse emissioner fra Peirce-Smith-konverteringsovne ved primær og sekundær kobberfremstilling er det BAT at anvende en kombination af nedenstående teknikker.

Teknik a Betjening af ovnen og lufttilførslen under undertryk og med en tilstrækkelig luftudsugningshastighed til at forebygge trykdannelse b Iltberigelse c Primær hætte over konverter-åbningen for at opfange og overføre de primære emissioner til et rensesystem d Tilsætning af materialer (f.eks. skrot og flusmiddel) gennem hætten e System af sekundære hætter ud over den primære hætte for at opfange emissioner under påfyldning og tapning f Placering af ovnen i en lukket bygning g Anvendelse af motordrevne sekundære hætter for at kunne flytte dem afhængigt af processtadiet med henblik på at øge effektiviteten af opfangningen af sekundære emissioner h Boostede udsugningssystemer (21) og automatisk kontrol for at forebygge blowing, når konverteren »rulles ind« eller »rulles ud«

BAT 28. For at reducere diffuse emissioner fra en Hoboken-konverteringsovn ved primær kobberfremstilling er det BAT at anvende en kombination af nedenstående teknikker.

Teknik a Betjening af ovn og lufttilførsel under undertryk ved påfyldning, afskumning og tapning b Iltberigelse c Åbning med lukkede låg under drift d Boostede udsugningssystemer (22)

BAT 29. For at reducere diffuse emissioner fra kobbermattekonverteringsprocessen er det BAT at anvende en hurtig konverteringsovn.

Anvendelse

Kun anvendelig på nye anlæg og ved væsentlig renovering af eksisterende anlæg.

BAT 30. For at reducere diffuse emissioner fra en roterende konverteringsovn med topindblæsning (TBRC) ved sekundær kobberfremstilling er det BAT at anvende en kombination af nedenstående teknikker.

Teknik Anvendelse a Betjening af ovnen og lufttilførslen under undertryk og med en tilstrækkelig luftudsugningshastighed til at forebygge overtryk Generelt anvendelig b Iltberigelse Generelt anvendelig c Placering af ovn i en lukket bygning i kombination med teknikker til opfangning og overførsel af diffuse emissioner fra påfyldning og tapning til et rensesystem Generelt anvendelig d Primær hætte over konverter-åbningen for at opfange og overføre de primære emissioner til et rensesystem Generelt anvendelig e Hætter eller kran-integrerede hætter til opfangning og overførsel af emissionerne fra påfyldning og tapning til et rensesystem For eksisterende anlæg kan en kran-integreret hætte kun anvendes ved væsentlig renovering af ovnhallen f Tilsætning af materialer (f.eks. skrot og flusmiddel) gennem hætten Generelt anvendelig g Boostet udsugningssystem (23) Generelt anvendelig

BAT 31. For at forebygge diffuse emissioner fra kobbergenvinding med slaggekoncentrering er det BAT at anvende nedenstående teknikker.

Teknik a Støvbekæmpelsesteknikker såsom vandspray til håndtering, oplagring og knusning af slagge b Formaling og flotering udført med vand c Levering af slaggen til det endelige oplagringsområde via vandbaseret overførsel i en lukket rørledning d Fastholdelse af et vandlag i dammen eller brug af et støvreducerende middel såsom kalkmælk i tørre områder

BAT 32. For at reducere diffuse emissioner fra kobberrig slaggeovnsbehandling er det BAT at anvende en kombination af nedenstående teknikker.

Teknik a Støvbekæmpelsesteknikker såsom vandspray til håndtering, oplagring og knusning af den endelige slagge b Undertryk under ovnens drift c Indelukket ovn d Kabinet, indelukke og hætte til opfangning og overførsel af emissionerne til et rensesystem e Overdækket udløbstragt

BAT 33. For at reducere diffuse emissioner fra støbning af anoder ved primær og sekundær kobberfremstilling er det BAT at anvende en af nedenstående teknikker eller en kombination af disse.

Teknik a Brug af en indelukket fordelerrende b Brug af en lukket intermediær støbeske c Brug af en hætte forsynet med et luftudsugningssystem over støbeskeen og over støbehjulet

BAT 34. For at reducere diffuse emissioner fra elektrolysecellerne er det BAT at anvende en af teknikkerne nedenfor eller en kombination af disse.

Teknik Anvendelse a Tilsætning af overfladeaktive stoffer til elektronyttiggørelsescellerne Generelt anvendelig b Brug af overdækning eller en hætte til opfangning og overførsel af emissionerne til et rensesystem Kan kun anvendes på elektronyttiggørelsesceller eller raffineringsceller for anoder med lav renhed. Kan ikke anvendes, når cellen er nødt til at forblive utildækket for at fastholde celletemperaturen på arbejdsniveau (ca. 65 °C) c Lukkede og faste rørledninger til overførsel af elektrolytopløsningerne Generelt anvendelig d Gasudsugning fra vaskekamrene i katodestripping-maskinen og anodeskrotvaskemaskinen Generelt anvendelig

BAT 35. For at reducere diffuse emissioner fra støbningen af kobberlegeringer er det BAT at anvende en af teknikkerne nedenfor eller en kombination af disse.

Teknik a Brug af indelukker eller hætter til opfangning og overførsel af emissionerne til et rensesystem b Brug af overdækning over det smeltede materiale i varmholdnings- og støbeovne c Boostet udsugningssystem (24)

BAT 36. For at reducere emissionen af støv fra ikke-sur og sur bejdsning er det BAT at anvende en af nedenstående teknikker.

Teknik Anvendelse a Indkapsling af bejdselinjen med en opløsning af isopropanol i et lukket kredsløb Kan kun anvendes på bejdsning af kobbervalsetråd ved kontinuert drift b Indkapsling af bejdselinjen med henblik på opfangning og overførsel af emissionerne til et rensesystem Kan kun anvendes på syrebejdsning ved kontinuert drift

1.2.3.2. Punktkildestøvemissioner

I afsnit 1.10 er der en beskrivelse af de teknikker, der er nævnt i dette afsnit.

Alle BAT-relaterede emissionsniveauer er vist i tabel 3.

BAT 37. For at reducere støv- og metalemissioner til luften fra modtagelse, oplagring, håndtering, transport, opmåling, blanding, blending, knusning, tørring, skæring og screening af råmaterialer samt fra den pyrolytiske behandling af kobberspåner ved primær og sekundær kobberfremstilling er det BAT at anvende et posefilter.

BAT 38. For at reducere støv- og metalemissioner til luften fra koncentrattørring ved primær kobberfremstilling er det BAT at anvende et posefilter.

Anvendelse

Hvis der er et højt indhold af organisk kulstof i koncentraterne (f.eks. omkring 10 vægt-%), kan posefiltre måske ikke anvendes (på grund af tilstopning af poserne), og andre teknikker må derfor anvendes (f.eks. elektrofilter (ESP)).

BAT 39. For at reducere støv- og metalemissioner til luften (ud over dem, der føres til svovlsyre- eller flydende SO2-anlæg eller kraftværk) fra primærkobber-udsmeltnings- og konverteringsovnen er det BAT at anvende et posefilter og/eller en vådskrubber.

BAT 40. For at reducere støv- og metalemissioner til luften (ud over dem, der føres til svovlsyreanlægget) fra sekundærkobber-udsmeltnings- og konverteringsovnen og fra bearbejdningen af sekundære kobber-mellemvarer er det BAT at anvende et posefilter og/eller en vådskrubber.

BAT 41. For at reducere støv- og metalemissioner til luften fra en varmholdningsovn til sekundær kobber er det BAT at anvende et posefilter.

BAT 42. For at reducere støv- og metalemissioner til luften fra ovnbehandling af kobberrig slagge er det BAT at anvende et posefilter eller en skrubber i kombination med et elektrofilter (ESP).

BAT 43. For at reducere støv- og metalemissioner til luften fra anodeovnen ved primær og sekundær kobberfremstilling er det BAT at anvende et posefilter eller en skrubber i kombination med et elektrofilter (ESP).

BAT 44. For at reducere støv- og metalemissioner til luften fra støbning af anoder ved primær og sekundær kobberfremstilling er det BAT at anvende et posefilter eller, i tilfælde af røggasser med et vandindhold tæt på dugpunktet, en vådskrubber eller en tågeudskiller/demister).

BAT 45. For at reducere støv- og metalemissioner til luften fra en kobbersmelteovn er det BAT at udvælge og tilføre råmaterialerne i overensstemmelse med ovntypen og det anvendte rensesystem og at anvende et posefilter.

Tabel 3

BAT-relaterede emissionsniveauer for emission af støv til luften fra kobberfremstilling

Parameter BAT Proces BAT-AEL (mg/Nm3) Støv BAT 37 Modtagelse, oplagring, håndtering, transport, opmåling, blanding, blending, knusning, tørring, skæring og screening af råmaterialer samt pyrolytisk behandling af kobberspåner ved primær og sekundær kobberfremstilling 2-5 (25) (28) BAT 38 Koncentrattørring ved primær kobberfremstilling 3-5 (26) (28) (29) BAT 39 Primærkobber-udsmeltnings- og -konverteringsovn (emissioner ud over dem, som føres til svovlsyre- eller flydende SO2-anlægget eller kraftværket) 2-5 (27) (28) BAT 40 Sekundærkobber-udsmeltnings- og -konverteringsovn samt forarbejdning af sekundære kobber-mellemvarer (emissioner ud over dem, der føres til svovlsyreanlægget) 2-4 (26) (28) BAT 41 Varmholdningsovn til sekundær kobber ≤ 5 (25) BAT 42 Forarbejdning i ovn af kobberrig slagge 2-5 (25) (30) BAT 43 Anodeovn (ved primær og sekundær kobberfremstilling) 2-5 (26) (30) BAT 44 Støbning af anoder (ved primær og sekundær kobberfremstilling) ≤ 5-15 (26) (31) BAT 45 Kobbersmelteovn 2-5 (26) (32)

Den tilknyttede monitering er beskrevet i BAT 10.

1.2.3.3. Emissioner af organiske forbindelser

BAT 46. For at reducere emissioner af organiske forbindelser til luften fra pyrolysebehandling af kobberspåner og fra tørring, udsmeltning og smeltning af sekundære råmaterialer er det BAT at anvende en af nedenstående teknikker.

Teknik (33) Anvendelse a Efterbrænder eller efterforbrændingskammer eller regenerativ termisk oxidation (RTO) Anvendeligheden begrænses af energiindholdet i de røggasser, der skal behandles, da røggasser med et lavt energiindhold kræver et større forbrug af brændstof b Injektion af et adsorptionsmiddel i kombination med et posefilter Generelt anvendelig c Design af ovn og renseteknikker i overensstemmelse med de tilgængelige råmaterialer Kan kun anvendes på nye ovne eller ved væsentlig renovering af eksisterende ovne d Udvælgelse og tilførsel af råmaterialerne i overensstemmelse med ovnen og de anvendte renseteknikker Generelt anvendelig e Termisk destruktion af TVOC ved høje temperaturer i ovnen (> 1 000 °C) Generelt anvendelig

BAT-relaterede emissionsniveauer: Se tabel 4.

Tabel 4

BAT-relaterede emissionsniveauer for emission til luften af TVOC fra pyrolysebehandlingen af kobber-spåner og fra tørring, udsmeltning og smeltning af sekundære råmaterialer

Den tilknyttede monitering er beskrevet i BAT 10.

BAT 47. For at reducere emissioner af organiske forbindelser til luften fra opløsningsmiddeludsugning ved hydrometallurgisk kobberfremstilling er det BAT at anvende begge nedenstående teknikker og at bestemme VOC-emissionerne årligt, f.eks. gennem massebalance.

Teknik a Procesreagens (opløsningsmiddel) med lavere damptryk b Lukket udstyr såsom lukkede blandetanke, lukkede adskillere og lukkede lagertanke

BAT 48. For at reducere PCDD/F-emissioner til luften fra pyrolysebehandling af kobberspåner og fra udsmeltning, smeltning, flammeraffinering og konvertering ved sekundær kobberfremstilling er det BAT at anvende en af nedenstående teknikker eller en kombination af disse.

Teknik a Udvælgelse og tilførsel af råmaterialerne i overensstemmelse med ovnen og de anvendte renseteknikker b Optimering af forbrændingsforhold for at reducere emissionerne af organiske forbindelser c Brug af påfyldningssystemer (for en halvlukket ovn) for at tilsætte små mængder råmateriale d Termisk destruktion af PCDD/F i ovnen ved høje temperaturer (> 850 °C) e Brug af ilt-indsprøjtning i den øvre del af ovnen f Internt forbrændingssystem g Efterforbrændingskammer eller efterbrænder eller anlæg til regenerativ termisk oxidation (36) h Undgå røggassystemer med høj støvakkumulering ved temperaturer over 250 °C i Hurtig afkøling (36) j Injektion af adsorptionsstof i kombination med et effektivt støvopfangningssystem (36)

BAT-relaterede emissionsniveauer: Se tabel 5.

Tabel 5

BAT-relaterede emissionsniveauer for PDCC/F-emissioner til luften fra pyrolysebehandling af kobberspåner og fra udsmeltning, smeltning, flammeraffinering og konvertering ved sekundær kobberfremstilling

Den tilknyttede monitering er beskrevet i BAT 10.

1.2.3.4. Svovldioxidemissioner

I afsnit 1.10 er der en beskrivelse af de teknikker, der er nævnt i dette afsnit.

BAT 49. For at reducere SO2-emissioner (ud over dem, der føres til svovlsyre- eller flydende SO2-anlæg eller kraftværk) ved primær og sekundær kobberfremstilling er det BAT at anvende en af nedenstående teknikker eller en kombination af disse.

Teknik Anvendelse a Tør eller semi-tør skrubber Generelt anvendelig b Vådskrubber Anvendeligheden kan være begrænset i følgende tilfælde: — meget høje røggas-strømningshastigheder (på grund af de betydelige mængder af genereret affald og spildevand) — i tørre områder (på grund af den store vandmængde, der er nødvendig, og behovet for spildevandsbehandling) c Polyether-baseret absorptions/desorptionssystem Kan ikke anvendes ved sekundær kobberfremstilling. Kan ikke anvendes, når der ikke er et svovlsyre- eller flydende SO2-anlæg

BAT-relaterede emissionsniveauer: Se tabel 6.

Tabel 6

BAT-relaterede emissionsniveauer for SO2-emissioner til luften (ud over dem, der føres til svovlsyre-eller flydende SO2-anlægget eller kraftværket)

Parameter Proces BAT-AEL (mg/Nm3) (38) SO2 Fremstilling af primær kobber 50-500 (39) Fremstilling af sekundær kobber 50-300

Den tilknyttede monitering er beskrevet i BAT 10.

1.2.3.5. Syre-emissioner

BAT 50. For at reducere syreemissioner til luften fra røggasser fra elektronyttiggørelsescellerne, elektroraffineringscellerne, vaskekammeret i katodestripping-maskinen og anodeskrotvaskemaskinen er det BAT at anvende en vådskrubber eller en tågeudskiller/demister.

1.2.4. Jord og grundvand

BAT 51. For at forebygge jord- og grundvandsforurening fra kobbergenvinding i slaggeopkoncentreringsprocessen er det BAT at anvende et drænsystem i køleområder og et korrekt design af oplagringsområdet for den endelige slagge for at opsamle overløbsvand og undgå væskelækage.

BAT 52. For at forebygge jord- og grundvandsforurening fra elektrolyse i primær og sekundær kobberfremstilling er det BAT at anvende en kombination af nedenstående teknikker.

Teknik a Brug et forseglet drænsystem b Brug af impermeabel og syreresistent gulvbelægning c Brug af dobbeltvæggede tanke eller placering i resistente inddæmninger med impermeabel gulvbelægning

1.2.5. Generering af spildevand

BAT 53. For at forebygge generering af spildevand ved primær og sekundær kobberfremstilling er det BAT at anvende en af nedenstående teknikker eller en kombination af disse.

Teknik a Brug dampkondensatet til at opvarme elektrolysecellerne, til at vaske kobberkatoderne, eller send det tilbage til dampkedlen b Genbrug af det opsamlede vand fra afkølingsområdet, floteringsprocessen og vandoverførslen af den endelige slagge i slaggekoncentreringsprocessen c Genanvendelse af bejdseopløsningerne og skyllevandet d Behandling af restprodukter (rå) fra opløsningsmiddeludsugningen i hydrometallurgisk kobberfremstilling for at nyttiggøre indholdet af organisk opløsningsmiddel e Centrifugering af slammet fra rensning og udskilning fra opløsningsmiddeludsugningen i hydrometallurgisk kobberfremstilling f Genbrug af elektrolyseaftapningen efter metalfjerningstrinnet, i forbindelse med elektronyttiggørelsen og/eller udludningsprocessen

1.2.6. Affald

BAT 54. For at reducere mængden af affald, der sendes til bortskaffelse ved primær og sekundær kobberfremstilling, er det BAT at indrette driften således, at genbrug af restprodukter fra processen fremmes eller, hvis det ikke kan lade sig gøre, at genanvendelse af restprodukter fra processen fremmes, herunder ved hjælp af en af nedenstående teknikker eller en kombination af disse.

Teknik Anvendelse a Nyttiggørelse af metaller fra støv og slam fra støvrensesystemet Generelt anvendelig b Genbrug eller salg af calciumforbindelser (f.eks. gips), der er genereret ved fjernelse af SO2 Anvendeligheden kan være begrænset afhængigt af metalindholdet og eksistensen af et marked c Regenerering eller genanvendelse af brugte katalysatorer Generelt anvendelig d Nyttiggørelse af metal fra slammet efter spildevandsbehandlingen Anvendeligheden kan være begrænset afhængigt af metalindholdet og eksistensen af et marked/en proces e Brug af svag syre i udludningsprocessen eller til gipsproduktion Generelt anvendelig f Nyttiggørelse af kobberindholdet fra den rige slagge i slaggeovnen eller slaggefloteringsanlægget g Brug af den endelige slagge fra ovnene som slibemiddel eller (vej)konstruktionsmateriale eller til et andet brugbart formål Anvendeligheden kan være begrænset -afhængigt af metalindholdet og eksistensen af et marked h Brug af ovnbeklædningen til nyttiggørelse af metaller eller genbrug heraf som ildfast materiale i Brug af slaggen fra slaggefloteringen som slibemiddel eller byggemateriale eller til et andet brugbart formål j Brug af afskumningen fra smelteovnene til nyttiggørelse af metalindholdet Generelt anvendelig k Brug af overløbet af brugt elektrolyt til nyttiggørelse af kobber og nikkel. Genbrug af den resterende syre til at lave den nye elektrolyt eller til at fremstille gips l Brug af den brugte anode som afkølingsmateriale i pyrometallurgisk kobberraffinering eller omsmeltning m Brug af anodeslammet til nyttiggørelse af ædelmetaller n Brug af gipsen fra spildevandsbehandlingsanlægget i den pyrometallurgiske proces eller til salg Anvendeligheden kan være begrænset afhængigt af kvaliteten af den genererede gips o Nyttiggørelse af metal fra slammet Generelt anvendelig p Genbrug af den svækkede eller opbrugte elektrolyt fra den hydrometallurgiske kobberproces som udludningsmiddel Anvendeligheden kan være begrænset, afhængigt af metalindholdet og eksistensen af et marked/en proces q Genanvendelse af kobberflager fra valsning i en kobberudsmeltningsovn Generelt anvendelig r Nyttiggørelse af metaller fra den brugte syrebejdsningsopløsning og genbrug af den rensede syreopløsning

1.3. BAT-KONKLUSIONER FOR ALUMINIUMSFREMSTILLING, HERUNDER PRODUKTION AF ALUMINIUMOXID OG ANODER

1.3.1. Aluminiumoxid-fremstilling

1.3.1.1. Energi

BAT 55. For at anvende energi effektivt under fremstillingen af aluminiumoxid fra bauxit er det BAT at anvende en af nedenstående teknikker eller en kombination af disse.

Teknik Beskrivelse Anvendelse a Pladevarmevekslere Pladevarmevekslere muliggør en højere varmenyttiggørelse fra den væske, der flyder til udfældningsområdet, sammenlignet med andre teknikker såsom hurtigkølingsanlæg Kan anvendes, hvis energien fra kølevæsken kan genbruges i processen, og hvis kondensatbalancen og væskebetingelserne tillader det b Cirkulerende fluidiserede kalcineringslejer Cirkulerende fluidiserede kalcineringslejer har en meget højere energieffektivitet end roterovne, da varmenyttiggørelsen fra aluminiumoxid og røggassen er større Kan kun anvendes på metallurgisk aluminiumoxid. Kan ikke anvendes på emner af special-/ikke-metallurgisk aluminiumoxid, da disse kræver en større grad af kalcinering, som for øjeblikket kun kan opnås med en roterovn c Enkeltstrømsoptagelsesdesign Slammet varmes op i ét kredsløb uden brug af fri damp og derfor uden fortynding af slammet (i modsætning til dobbeltstrømsoptagelsesdesignet) Kan kun anvendes i nye anlæg d Udvælgelse af bauxit Bauxit med et højt fugtindhold bringer mere vand ind i processen, hvilket øger behovet for energi til fordampning. Derudover kræver bauxit med et højt monohydratindhold (böhmit og/eller diaspor) et højere tryk og en højere temperatur i optagelsesprocessen, hvilket medfører et højere energiforbrug Finder anvendelse inden for de begrænsninger, der er relateret til anlæggets specifikke design, eftersom nogle anlæg er specifikt designet til en vis kvalitet af bauxit, hvilket begrænser brugen af alternative bauxit-kilder

1.3.1.2. Luftemissioner

BAT 56. For at reducere støv- og metal-emissioner fra aluminiumoxid-kalcinering er det BAT at anvende et posefilter eller et elektrofilter (ESP).

1.3.1.3. Affald

BAT 57. For at reducere mængden af affald, der sendes til bortskaffelse, og forbedre bortskaffelsen af bauxit-rester fra aluminiumoxid-produktion er det BAT at anvende en af nedenstående teknikker eller dem begge.

Teknik a Reduktion af mængden af bauxit-rester ved komprimering for at minimere fugtindholdet, f.eks. ved hjælp af vakuum- eller højtryksfiltre, så der dannes en halvtør kage b Reduktion/minimering af den tilbageværende alkalinitet i bauxit-resterne for at muliggøre bortskaffelse af resterne ved deponering

1.3.2. Anodefremstilling

1.3.2.1. Luftemissioner

1.3.2.1.1. Emissioner af støv, PAH og fluorid fra pasta-anlægget

BAT 58. For at reducere støvemissioner til luften fra et pasta-anlæg (fjernelse af koksstøv fra f.eks. oplagring og formaling) er det BAT at anvende et posefilter.

BAT-relaterede emissionsniveauer: Se tabel 7.

BAT 59. For at reducere emissioner af støv og PAH til luften fra et pasta-anlæg (oplagring af varm beg samt blanding, afkøling og formgivning af pasta) er det BAT at anvende en af nedenstående teknikker eller en kombination af disse.

Teknik (40) a Tørskrubber ved brug af koks som adsorptionsmiddel, med eller uden køling, efterfulgt af et posefilter b Regenerativ termisk oxidation c Katalytisk termisk oxidation

BAT-relaterede emissionsniveauer: Se tabel 7.

Tabel 7

BAT-relaterede emissionsniveauer for støv- og BaP-emissioner (som indikator for PAH) til luften fra et pasta-anlæg

Parameter Proces BAT-AEL (mg/Nm3) Støv — Oplagring af varm beg samt blanding, afkøling og formgivning af pasta — Fjernelse af koksstøv ved f.eks. oplagring og formaling af koks 2-5 (41) BaP Oplagring af varm beg samt blanding, afkøling og formgivning af pasta 0,001-0,01 (42)

Den tilknyttede monitering er beskrevet i BAT 10.

1.3.2.1.2. Emissioner af støv, svovldioxid, PAH og fluorid fra brændingsanlægget

BAT 60. For at reducere emissionerne af støv, svovldioxid, PAH og fluorid til luften fra et brændingsanlæg i et anodefremstillingsanlæg, der er integreret med en primær aluminium-udsmeltningsovn, er det BAT at anvende en af nedenstående teknikker eller en kombination af disse.

Teknik (43) Anvendelse a Brug af råmaterialer og brændstoffer, der indeholder en lav mængde svovl Kan anvendes generelt til reduktion af SO2-emissioner b Tørskrubber ved brug af aluminiumoxid som adsorptionsmiddel efterfulgt af et posefilter Kan anvendes generelt til reduktion af emissioner af støv, PAH og fluorid c Vådskrubber Anvendeligheden til reduktion af emissioner af støv, SO2, PAH og fluorid kan være begrænset i følgende tilfælde: — meget høje røggas-strømningshastigheder (på grund af de betydelige mængder af genereret affald og spildevand) — i tørre områder (på grund af den store vandmængde, der er nødvendig, og behovet for spildevandsbehandling) d Regenerativ termisk oxidation i kombination med et støvrensesystem Kan anvendes generelt til reduktion af emissioner af støv og PAH

BAT-relaterede emissionsniveauer: Se tabel 8.

Tabel 8

BAT-relaterede emissionsniveauer for emission af støv, BaP (som indikator for BAP) og fluorid til luften fra et brændingsanlæg i et anodefremstillingsanlæg, der er integreret med en primær aluminium-udsmeltningsovn

Parameter BAT-AEL (mg/Nm3) Støv 2-5 (44) BaP 0,001-0,01 (45) HF 0,3-0,5 (44) I alt fluorider ≤ 0,8 (45)

Den tilknyttede monitering er beskrevet i BAT 10.

BAT 61. For at reducere emissioner af støv, PAH og fluorid til luften fra et brændingsanlæg i et selvstændigt anodefremstillingsanlæg er det BAT at anvende en forfiltreringsenhed og regenerativ termisk oxidation efterfulgt af en tørskrubber (f.eks. fluid bed med kalk-leje)

BAT-relaterede emissionsniveauer: Se tabel 9.

Tabel 9

BAT-relaterede emissionsniveauer for emission af støv, BaP (som indikator for BAP) og fluorid til luften fra et brændingsanlæg i et selvstændigt anodefremstillingsanlæg

Parameter BAT-AEL (mg/Nm3) Støv 2-5 (46) BaP 0,001-0,01 (47) HF ≤ 3 (46)

Den tilknyttede monitering er beskrevet i BAT 10.

1.3.2.2. Generering af spildevand

BAT 62. For at forebygge generering af spildevand ved anodebrænding er det BAT at anvende et lukket vandkredsløb.

Anvendelse

Kan generelt anvendes på nye anlæg og ved væsentlig renovering. Anvendeligheden kan være begrænset på grund af krav til vandkvalitet og/eller produktkvalitet

1.3.2.3. Affald

BAT 63. For at reducere mængderne af affald, der sendes til bortskaffelse, er det BAT at genanvende kulstøv fra koksfiltret som skrubbemedie.

Anvendelse

Der kan være begrænsninger i anvendeligheden, afhængigt af askeindholdet i kulstøvet.

1.3.3. Fremstilling af primær aluminium

1.3.3.1. Luftemissioner

BAT 64. For at forebygge eller opfange diffuse emissioner fra elektrolysecellerne ved fremstilling af primær aluminium ved hjælp af Søderberg-teknologien er det BAT at anvende en kombination af nedenstående teknikker.

Teknik a Brug af pasta med et begindhold på 25-28 % (tør pasta) b Opgradering af manifold-designet for at muliggøre lukket punkttilførsel og forbedre røggasopfangning c Punkttilførsel af aluminiumoxid d Øget anodehøjde kombineret med behandlingen i BAT 67 e Hætte over anodetoppen, når der anvendes anoder med høj strømtæthed, forbundet med behandlingen i BAT 67

Beskrivelse

BAT 64(c): Med punkttilførsel af aluminiumoxid undgås den sædvanlige skorpebrydning (som ved manuel tilførsel fra siden eller bar broken-tilførsel), og derved reduceres de dermed forbundne emissioner af fluorid og støv.

BAT 64(d): En øget anodehøjde hjælper med at opnå lavere temperaturer i anodetoppen, hvilket medfører lavere emissioner til luften.

BAT-relaterede emissionsniveauer: Se tabel 12.

BAT 65. For at forebygge eller opfange diffuse emissioner fra elektrolysecellerne ved fremstilling af primær aluminium ved hjælp af forbrændte anoder er det BAT at anvende en kombination af nedenstående teknikker.

Teknik a Automatisk tilførsel af aluminiumoxid fra flere punkter b Fuldstændig hætteoverdækning af cellen og passende røggasudsugningshastigheder (for at føre røggassen til behandlingen i BAT 67) under hensyntagen til fluoridgenerering fra forbruget af bad og kulanode c Boostet udsugningssystem forbundet med renseteknikkerne opført i BAT 67 d Minimering af tiden til ændring af anoder og andre aktiviteter, der kræver fjernelse af cellehætterne e Effektivt processtyringssystem, der undgår procesafvigelser, som ellers kan medføre øget celleevolution og øgede emissioner f Brug af et programmeret system til celledrift og vedligeholdelse g Brug af velkendte effektive rensningsmetoder i stang-anlægget for at nyttiggøre fluorider og kulstof h Oplagring af fjernede anoder i et rum nær cellen, forbundet med behandlingen i BAT 67, eller oplagring af kernerne i lukkede bokse

Anvendelse

BAT 65.c og h kan ikke anvendes på eksisterende anlæg

BAT-relaterede emissionsniveauer: Se tabel 12.

1.3.3.1.1. Punktkildeemissioner af støv og fluorid

BAT 66. For at reducere støvemissioner fra oplagring, håndtering og transport af råmaterialer er det BAT at anvende et posefilter.

BAT-relaterede emissionsniveauer: Se tabel 10.

Tabel 10

BAT-relaterede emissionsniveauer for støv fra oplagring, håndtering og transport af råmaterialer

Parameter BAT-AEL (mg/Nm3) (48) Støv ≤ 5-10

Den tilknyttede monitering er beskrevet i BAT 10.

BAT 67. For at reducere emissioner af støv, metal og fluorid til luften fra elektrolyseceller er det BAT at anvende en af nedenstående teknikker.

Teknik (49) Anvendelse a Tørskrubber ved brug af aluminiumoxid som adsorptionsmiddel efterfulgt af et posefilter Generelt anvendelig b Tørskrubber ved brug af aluminiumoxid som adsorptionsmiddel efterfulgt af et posefilter og en vådskrubber Anvendelsesmuligheden kan være begrænset i følgende tilfælde: — meget høje røggas-strømningshastigheder (på grund af de betydelige mængder af genereret affald og spildevand) — i tørre områder (på grund af den store vandmængde, der er nødvendig, og behovet for spildevandsbehandling)

BAT-relaterede emissionsniveauer: Se tabel 11 og tabel 12.

Tabel 11

BAT-relaterede emissionsniveauer for emission af støv og fluorid til luften fra elektrolyseceller

Parameter BAT-AEL (mg/Nm3) Støv 2-5 (50) HF ≤ 1,0 (50) I alt fluorider ≤ 1,5 (51)

Den tilknyttede monitering er beskrevet i BAT 10.

1.3.3.1.2. Samlede emissioner af støv og fluorider

BAT-relaterede emissionsniveauer for de samlede emissioner af støv og fluorid til luften fra elektrolysekabinettet (opfanget fra elektrolysecellerne og tagventilatorerne): Se tabel 12.

Tabel 12

BAT-relaterede emissionsniveauer for de samlede emissioner af støv og fluorid til luften fra elektrolysekabinettet (opfanget fra elektrolysecellerne og tagventilatorerne)

Parameter BAT BAT-AEL for eksisterende anlæg (kg/t Al) (52) (53) BAT-AEL for nye anlæg (kg/t Al) (52) Støv Kombination af BAT 64, BAT 65 og BAT 67 ≤ 1,2 ≤ 0,6 I alt fluorider ≤ 0,6 ≤ 0,35

Den tilknyttede monitering er beskrevet i BAT 10.

BAT 68. For at forebygge eller reducere emissioner af støv og metal til luften fra smeltning, smeltemetalforarbejdning og støbning ved primær aluminiumsfremstilling er det BAT at anvende en af nedenstående teknikker eller dem begge.

Teknik a Brug af flydende metal fra elektrolyse og ikke-forurenet aluminiumsmateriale, dvs. fast materiale, der er fri for stoffer såsom maling, plast eller olie (f.eks. top- og bundstykket af barrene, der fraskæres af kvalitetsmæssige årsager) b Posefilter (54)

BAT-relaterede emissionsniveauer: Se tabel 13.

Tabel 13

BAT-relaterede emissionsniveauer for støvemissioner til luften fra smeltning, smeltemetalforarbejdning og støbning ved primær aluminiumsfremstilling

Den tilknyttede monitering er beskrevet i BAT 10.

1.3.3.1.3. Svovldioxidemissioner

BAT 69. For at reducere emissioner til luften fra elektrolysecellerne er det BAT at anvende en af nedenstående teknikker eller dem begge.

Teknik Anvendelse a Brug af lav-svovl-anoder Kan anvendes generelt b Vådskrubber (57) Anvendeligheden kan være begrænset i følgende tilfælde: — meget høje røggas-strømningshastigheder (på grund af de betydelige mængder af genereret affald og spildevand) — i tørre områder (på grund af den store vandmængde, der er nødvendig, og behovet for spildevandsbehandling)

Beskrivelse

BAT 69(a): Anoder, der indeholder mindre end 1,5 % svovl som årligt gennemsnit, kan fremstilles af en passende kombination af anvendte råmaterialer. Et minimumsindhold af svovl på 0,9 % som årligt gennemsnit er nødvendigt af hensyn til brugbarheden af elektrolyseprocessen.

BAT-relaterede emissionsniveauer: Se tabel 14.

Tabel 14

BAT-relaterede emissionsniveauer for SO2-emissioner til luften fra elektrolyseceller

Den tilknyttede monitering er beskrevet i BAT 10.

1.3.3.1.4. Emissioner af perfluorcarboner

BAT 70. For at reducere emissionen af perfluorcarboner til luften fra primær aluminiumsfremstilling er det BAT at anvende alle nedenstående teknikker.

Teknik Anvendelse a Automatisk tilførsel af aluminiumoxid fra flere punkter Generelt anvendelig b Computerstyring af elektrolyseprocessen baseret på en database over aktive celler og monitering af driftsparametre for cellerne Generelt anvendelig c Automatisk undertrykkelse af anodeeffekten Kan ikke anvendes på Søderberg-celler, da anodedesignet (kun ét stykke) ikke muliggør den badstrøm, der er forbundet med denne teknik

Beskrivelse

BAT 70(c): Anodeeffekten finder sted, når aluminiumoxid-indholdet i elektrolytten falder til under 1-2 %. I stedet for at aluminiumoxiden bliver nedbrudt under anodeeffekten, neddeles kryolitbadet til metal- og fluorid-ioner, idet sidstnævnte danner gasformige perfluorcarboner, der reagerer med kulstof-anoden.

1.3.3.1.5. Emissioner af PAH og CO

BAT 71. For at reducere emissioner af PAH og CO til luften fra primær aluminiumsfremstilling ved hjælp af Søderberg-teknologien er det BAT at forbrænde CO'en og PAH'en i cellens røggas.

1.3.3.2. Generering af spildevand

BAT 72. For at forebygge generering af spildevand er det BAT at genbruge eller genanvende kølevandet og det rensede spildevand, herunder regnvand, i processen.

Anvendelse

Kan generelt anvendes på nye anlæg og ved væsentlig renovering. Anvendeligheden kan være begrænset på grund af krav til vandkvalitet og/eller produktkvalitet Mængden af kølevand, renset spildevand og regnvand, der genbruges eller genanvendes, kan ikke være større end mængden af vand, der er nødvendig i processen.

1.3.3.3. Affald

BAT 73. For at reducere bortskaffelsen af brugt beholderbeklædning er det BAT at indrette driften på stedet således, at ekstern genanvendelse fremmes, f.eks. i cementfremstilling i saltslaggenyttiggørelsesprocessen, som indsætningsmiddel i stål- eller jernlegeringsindustri eller som sekundært råmateriale (f.eks. rockwool), alt efter slutbrugerens krav.

1.3.4. Sekundær aluminiumsfremstilling

1.3.4.1. Sekundære materialer

BAT 74. For at øge afkastet af råmaterialerne er det BAT at adskille ikke-metalholdige bestanddele og metaller, bortset fra aluminium, ved hjælp af en af nedenstående teknikker eller en kombination af disse, afhængigt af bestanddelene i de behandlede materialer.

Teknik a Magnetisk separation af ferro-metaller b Hvirvelstrømsseparation (ved hjælp af elektromagnetiske felter) af aluminium fra de andre bestanddele c Relativ massefylde-separation (ved hjælp af en væske med en anden massefylde) af forskellige metaller og ikke-metalliske bestanddele

1.3.4.2. Energi

BAT 75. For at opnå effektiv energiudnyttelse er det BAT at anvende en af nedenstående teknikker eller en kombination af disse.

Teknik Anvendelse a Foropvarmning af ovnens påfyldningsmateriale med røggassen Kan kun anvendes på ikke-roterende ovne b Recirkulation af gasserne med ikke-brændte hydrocarboner ind i brændersystemet Kan kun anvendes på flammeovne og tørrere c Overførsel af det flydende metal til direkte støbning Anvendeligheden begrænses af den tid, der går til overførsel (maksimalt 4-5 timer)

1.3.4.3. Luftemissioner

BAT 76. For at forebygge eller reducere emissioner til luften er det BAT at fjerne olie og organiske forbindelser fra spånerne før udsmeltning ved hjælp af centrifugering og/eller tørring (60).

Anvendelse

Centrifugering Kan kun anvendes på spåner, når de er meget forurenede af olie, og når centrifugeringen sker før tørringen. Fjernelsen af olie og organiske forbindelser er muligvis ikke nødvendig, hvis ovnen og rensesystemet er designet til at håndtere organisk materiale.

1.3.4.3.1. Diffuse emissioner

BAT 77. For at forebygge eller reducere diffuse emissioner fra forbehandlingen af skrot er det BAT at anvende en af nedenstående teknikker eller dem begge.

Teknik a Lukket eller pneumatisk transportbånd med et luftudsugningssystem b Indelukker eller hætter ved punkterne for påfyldning og tømning med et luftudsugningssystem

BAT 78. For at forebygge eller reducere diffuse emissioner fra påfyldning og tømning/tapning af smelteovne er det BAT at anvende en af nedenstående teknikker eller en kombination af disse.

Teknik Anvendelse a Placering af en hætte på toppen af ovndøren og ved tappehullet med røggasudsugning forbundet til et filtreringssystem Generelt anvendelig b Indelukke til røggasopsamling, der dækker både påfyldnings- og tappeområderne Kan kun anvendes på stationære tromleovne c Forseglet ovndør (61) Generelt anvendelig d Forseglet påfyldningsslæde Kan kun anvendes på ikke-roterende ovne e Boostet udsugningssystem, der kan ændres alt efter den krævede proces (61) Generelt anvendelig

Beskrivelse

BAT 78(a) og (b): Anvendelse af en kappe med udsugning til opfangning og håndtering af røggasser fra processen.

BAT 78(d): Containeren forsegler den åbne ovndør under tømningen af skrot og fastholder ovnforseglingen under dette stadie.

BAT 79. For at reducere emissioner fra afskumningen/slaggebehandlingen er det BAT at anvende en af nedenstående teknikker eller en kombination af disse.

Teknik a Nedkøling af afskummet materiale/slaggen straks efter afskumning fra ovnen i forseglede beholdere under inert gas b Forebyggelse af opfugtning af afskummet materiale/slagge c Komprimering af afskummet materiale/slagge ved hjælp af et luftudsugnings- og støvrensesystem

1.3.4.3.2. Støvemissioner gennem afkast

BAT 80. For at reducere støv- og metalemissioner fra spåntørringen og fjernelsen af olie og organiske materialer fra spånerne, fra knusningen, formalingen og tøradskillelsen af ikke-metalliske bestanddele og metaller bortset fra aluminium, og fra oplagring, håndtering og transport ved sekundær aluminiumsfremstilling er det BAT at anvende et posefilter.

BAT-relaterede emissionsniveauer: Se tabel 15.

Tabel 15

BAT-relaterede emissionsniveauer for støvemissioner til luften fra spåntørringen og fjernelsen af olie og organiske materialer fra spånerne, fra knusningen, formalingen og tøradskillelsen af ikke-metalliske bestanddele og metaller bortset fra aluminium, og fra oplagring, håndtering og transport ved sekundær aluminiumsfremstilling.

Parameter BAT-AEL (mg/Nm3) (62) Støv ≤ 5

Den forbundne monitering er beskrevet i BAT 10.

BAT 81. For at reducere støv- og metal-emissioner til luften fra ovnprocesser som påfyldning, smeltning, tapning og smeltemetalforarbejdning ved sekundær aluminiumsfremstilling er det BAT at anvende et posefilter.

BAT-relaterede emissionsniveauer: Se tabel 16.

Tabel 16

BAT-relaterede emissionsniveauer for støvemissioner til luften fra ovnprocesser som påfyldning, smeltning, tapning og smeltemetalforarbejdning ved sekundær aluminiumsfremstilling

Parameter BAT-AEL (mg/Nm3) (63) Støv 2-5

Den tilknyttede monitering er beskrevet i BAT 10.

BAT 82. For at reducere emissioner af støv og metal til luften fra omsmeltning ved sekundær aluminiumsfremstilling er det BAT at anvende en af nedenstående teknikker eller en kombination af disse.

Teknik a Brug af ikke-kontamineret aluminiumsmateriale, dvs. fast materiale frit for stoffer såsom maling, plast eller olie (f.eks. barrer) b Optimering af forbrændingsbetingelserne for at reducere emissionerne af støv c Posefilter

BAT-relaterede emissionsniveauer: Se tabel 17.

Tabel 17

AT-relaterede emissionsniveauer for støvemissioner til luften fra omsmeltning ved sekundær aluminiumsfremstilling

Den tilknyttede monitering er beskrevet i BAT 10.

1.3.4.3.3. Emissioner af organiske forbindelser

BAT 83. For at reducere emissioner til luften af organiske forbindelser og PCDD/F fra den termiske behandling af kontamineret sekundært råmateriale (f.eks. spåner) og fra smelteovnen er det BAT at anvende et posefilter i kombination med mindst én af nedenstående teknikker.

Teknik (66) a Udvælgelse og tilførsel af råmaterialerne i overensstemmelse med ovnen og de anvendte renseteknikker b Internt brændersystem for smelteovne c Efterbrænder d Hurtig afkøling e Injektion af aktivt kul

BAT-relaterede emissionsniveauer: Se tabel 18.

Tabel 18

BAT-relaterede emissionsniveauer for emission til luften af TVOC og PCDD/F fra den termiske behandling af kontamineret sekundært materiale (f.eks. spåner) og fra smelteovnen

Parameter Enhed BAT-AEL-værdier TVOC mg/Nm3 ≤ 10-30 (67) PCDD/F ng I-TEQ/Nm3 ≤ 0,1 (68)

Den tilknyttede monitering er beskrevet i BAT 10.

1.3.4.3.4. Syre-emissioner

BAT 84. For at reducere emissioner til luften af HCl, Cl2 og HF fra den termiske behandling af kontamineret sekundært råmateriale (f.eks. spåner), fra smelteovnen og omsmeltning samt smeltemetalforarbejdning er det BAT at anvende en af nedenstående teknikker eller en kombination af disse.

Teknik a Udvælgelse og tilførsel af råmaterialerne i overensstemmelse med ovnen og de anvendte renseteknikker (69) b Injektion af Ca(OH)2 eller natriumbikarbonat i kombination med et posefilter (69) c Styring af raffineringsprocessen, tilpasning af mængden af raffineringsgas, der anvendes til at fjerne de kontaminerende stoffer fra smeltemetallerne d Brug af fortyndet chlor med inert gas i raffineringsprocessen

Beskrivelse

BAT 84(d): Brug chlor fortyndet med inert gas i stedet for ren chlor for at reducere emissionen af chlor. Raffinering kan også ske ved kun at anvende den inerte gas.

BAT-relaterede emissionsniveauer: Se tabel 19.

Tabel 19

BAT-relaterede emissionsniveauer for emission af HCl, Cl2 og HF til luften fra den termiske behandling af kontaminerede sekundære råmaterialer (f.eks. spåner), smelteovnen og omsmeltning samt smeltemetalforarbejdning

Parameter BAT-AEL (mg/Nm3) HCI ≤ 5-10 (70) Cl2 ≤ 1 (71) (72) HF ≤ 1 (73)

Den tilknyttede monitering er beskrevet i BAT 10.

1.3.4.4. Affald

BAT 85. For at reducere mængden af affald, der sendes til bortskaffelse ved sekundær aluminiumsfremstilling, er det BAT at indrette driften på stedet således, at genbrug af restprodukter fra processen fremmes eller, hvis det ikke kan lade sig gøre, at genanvendelse af restprodukter fra processen fremmes, herunder ved hjælp af en af nedenstående teknikker eller en kombination af disse.

Teknik a Genbrug af opfanget støv i processen i tilfælde af en smelteovn, der bruger et saltdække, eller i saltslaggenyttiggørelsesprocessen b Fuld genanvendelse af saltslaggen c Anvendelse af afskummet materiale/slaggebehandling for at nyttiggøre aluminium fra ovne, der ikke bruger saltdække

BAT 86. For at reducere mængden af saltslagge genereret under sekundær aluminiumsfremstilling er det BAT at anvende en af nedenstående teknikker eller en kombination af disse.

Teknik Anvendelse a Øgning af kvaliteten af de anvendte råmaterialer gennem separation af de ikke-metalliske bestanddele og metaller bortset fra aluminium for skrot, hvor aluminium blandes med andre bestanddele Generelt anvendelig b Fjernelse af olie og organiske bestanddele fra kontaminerede spåner før smeltning Generelt anvendelig c Pumpning eller omrøring af metal Finder ikke anvendelse på roterovne d Tiltning af roterovnen Der kan være begrænsninger for anvendelse af denne ovn på grund af størrelsen af de tilførte materialer

1.3.5. Genanvendelse af saltslagge

1.3.5.1. Diffuse emissioner

BAT 87. For at forebygge eller reducere diffuse emissioner fra genanvendelse af saltslaggen er det BAT at anvende en af nedenstående teknikker eller dem begge.

Teknik a Lukket udstyr med luftudsugning forbundet til et filtreringssystem b Hætte med gasudsugning forbundet til et filtreringssystem

1.3.5.2. Støvemissioner fra afkast

BAT 88. For at reducere støv- og metalemissioner til luften fra knusning og tør formaling i forbindelse med nyttiggørelse af saltslaggen er det BAT at anvende et posefilter.

BAT-relaterede emissionsniveauer: Se tabel 20.

Tabel 20

BAT-relaterede emissionsniveauer for emission af støv til luften fra knusning og tør formaling i forbindelse med nyttiggørelse af saltslaggen

Parameter BAT-AEL (mg/Nm3) (74) Støv 2-5

Den tilknyttede monitering er beskrevet i BAT 10.

1.3.5.3. Gasformige forbindelser

BAT 89. For at reducere emissionen af gasser til luften fra våd formaling og udludning i forbindelse med nyttiggørelse af saltslaggen er det BAT at anvende en af nedenstående teknikker eller en kombination af disse.

Teknik (75) a Injektion af aktivt kul b Efterbrænder c Vådskrubber med H2SO4-opløsning

BAT-relaterede emissionsniveauer: Se tabel 21.

Tabel 21

BAT-relaterede emissionsniveauer for emission af gasser til luften fra våd formaling og udludning i forbindelse med nyttiggørelse af saltslaggen

Parameter BAT-AEL (mg/Nm3) (76) NH3 ≤ 10 PH3 ≤ 0,5 H2S ≤ 2

Den tilknyttede monitering er beskrevet i BAT 10.

1.4. BAT-KONKLUSIONER FOR BLY- OG/ELLER TINFREMSTILLING

1.4.1. Luftemissioner

1.4.1.1. Diffuse emissioner

BAT 90. For at forebygge eller reducere diffuse emissioner fra forberedelse (såsom opmåling, blanding, blending, knusning, opskæring og screening) af primære og sekundære materialer (undtagen batterier) er det BAT at anvende en af nedenstående teknikker eller en kombination af disse.

Teknik Anvendelse a Brug af et lukket transportbånd eller et pneumatisk transportsystem til støvende materiale Generelt anvendelig b Lukket udstyr. Når støvende materialer anvendes, opfanges emissionerne og sendes til et rensesystem Kan kun anvendes på fødeblandinger, der er forberedt med en doseringsspand eller et vægttabssystem c Blanding af råmaterialer i en lukket bygning Kan kun anvendes på støvende materialer. For eksisterende anlæg kan anvendelsen være vanskelig på grund af pladskravene d Støvbekæmpelsessystem såsom vandspray Kan kun anvendes på blandingsprocesser, der udføres udendørs. e Pelletering af råmaterialer Kan kun anvendes, når processen og ovnen kan anvende pelleterede råmaterialer

BAT 91. For at forebygge eller reducere diffuse emissioner fra forbehandling af materialer (såsom tørring, demontering, sintring, brikettering, pelletering og batteriknusning, screening og klassificering) ved primær bly- og sekundær bly- og/eller tinfremstilling er det BAT at anvende en af nedenstående teknikker eller dem begge.

Teknik a Brug af et lukket transportbånd eller et pneumatisk transportsystem til støvende materiale b Lukket udstyr. Når støvende materialer anvendes, opfanges emissionerne og sendes til et rensesystem

BAT 92. For at forebygge eller reducere diffuse emissioner fra påfyldning, udsmeltning og tapning ved bly- og/eller tinfremstilling og fra forudgående kobberfjernelse ved primær blyfremstilling er det BAT at anvende en passende kombination af nedenstående teknikker.

Teknik Anvendelse a Indkapslet påfyldningssystem med et luftudsugningssystem Generelt anvendelig b Forseglede eller lukkede ovne med dørforsegling (77) for processer med ikke-kontinuert tilførsel og output Generelt anvendelig c Betjening af ovnen og gastilførslen under undertryk og med en tilstrækkelig gasudsugningshastighed til at forebygge overtryk Generelt anvendelig d Opfangningshætte/indelukke ved påfyldnings- og tapningspunkterne Generelt anvendelig e Lukket bygning Generelt anvendelig f Fuldstændig hætteoverdækning med et luftudsugningssystem Ved eksisterende anlæg eller væsentlig renovering af eksisterende anlæg kan anvendeligheden være vanskelig på grund af pladskravene g Vedligeholdelse af ovnforseglingen Generelt anvendelig h Fastholdelse af temperaturen i ovnen på det laveste påkrævede niveau Generelt anvendelig i Anvendelse af en hætte ved tapningspunktet, støbeskeerne og slaggeområdet med et luftudsugningssystem Generelt anvendelig j Forbehandling af støvende råmateriale såsom pelletering Kan kun anvendes, når processen og ovnen kan anvende pelleterede råmaterialer k Anvendelse af et doghouse til støbeskeer under tapning Generelt anvendelig l Luftudsugningssystem til påfyldnings- og tapningsområdet forbundet med et filtreringssystem Generelt anvendelig

BAT 93. For at forebygge eller reducere diffuse emissioner fra omsmeltning, raffinering og støbning ved primær og sekundær bly- og/eller tinfremstilling er det BAT at anvende en kombination af nedenstående teknikker.

Teknik a Hætte på digelovnen eller -kedlen med et luftudsugningssystem b Låg til at lukke kedlen under raffineringsreaktionerne og tilsætning af kemikalier c Hætte med et luftudsugningssystem ved udløbstragte og tapningspunkter d Temperaturkontrol af det smeltede materiale e Lukkede mekaniske afskummere til fjernelse af støvende slagge/restmateriale

1.4.1.2. Punktkildeemissioner af støv

BAT 94. For at reducere støv- og metalemissioner til luften fra forberedelse af råmaterialer (såsom modtagelse, håndtering, oplagring, opmåling, blanding, blending, tørring, knusning, opskæring og screening) ved primær og sekundær bly- og/eller tinfremstilling er det BAT at anvende et posefilter.

BAT-relaterede emissionsniveauer: Se tabel 22.

Tabel 22

BAT-relaterede emissionsniveauer for emission af støv til luften fra forberedelse af råmaterialer ved primær og sekundær bly- og/eller tinfremstilling

Parameter BAT-AEL (mg/Nm3) (78) Støv ≤ 5

Den tilknyttede monitering er beskrevet i BAT 10.

BAT 95. For at reducere støv- og metalemissioner til luften fra forberedelse af batterier (knusning, screening og klassificering) er det BAT at anvende et posefilter eller en vådskrubber.

BAT-relaterede emissionsniveauer: Se tabel 23.

Tabel 23

BAT-relaterede emissionsniveauer for emission af støv til luften fra forberedelse af batterier (knusning, screening og klassificering)

Parameter BAT-AEL (mg/Nm3) (79) Støv ≤ 5

Den tilknyttede monitering er beskrevet i BAT 10.

BAT 96. For at reducere støv- og metalemissioner til luften (ud over dem, der føres til svovlsyre- eller flydende SO2-anlæg) fra påfyldning, udsmeltning og tapning ved primær og sekundær bly- og/eller tinfremstilling er det BAT at anvende et posefilter.

BAT-relaterede emissionsniveauer: Se tabel 24.

Tabel 24

BAT-relaterede emissionsniveauer for emission af støv og bly til luften (ud over dem, der føres til svovlsyre- eller flydende SO2-anlæg) fra påfyldning, udsmeltning og tapning ved primær og sekundær bly- og/eller tinfremstilling

Parameter BAT-AEL (mg/Nm3) Støv 2-4 (80) (81) Pb ≤ 1 (82)

Den tilknyttede monitering er beskrevet i BAT 10.

BAT 97. For at reducere støv- og metalemissioner til luften fra omsmeltning, raffinering og støbning ved primær og sekundær bly- og/eller tinfremstilling er det BAT at anvende nedenstående teknikker.

Teknik a For pyrometallurgiske processer: Fasthold temperaturen i smeltebadet på lavest mulige niveau afpasset til processtadiet i kombination med et posefilter b For hydrometallurgiske processer: Brug af vådskrubber.

BAT-relaterede emissionsniveauer: Se tabel 25.

Tabel 25

BAT-relaterede emissionsniveauer for støv- og blyemissioner til luften fra omsmeltning, raffinering og støbning ved primær og sekundær bly- og/eller tinfremstilling

Parameter BAT-AEL (mg/Nm3) Støv 2-4 (83) (84) Pb ≤ 1 (85)

Den tilknyttede monitering er beskrevet i BAT 10.

1.4.1.3. Emissioner af organiske forbindelser

BAT 98. For at reducere emissioner af organiske forbindelser til luften fra tørring og udsmeltning af råmaterialer ved sekundær bly- og/eller tinfremstilling er det BAT at anvende en af nedenstående teknikker eller en kombination af disse.

Teknik (86) Anvendelse a Udvælgelse og tilførsel af råmaterialerne i overensstemmelse med ovnen og de anvendte renseteknikker Generelt anvendelig b Optimering af forbrændingsforhold for at reducere emissionerne af organiske forbindelser Generelt anvendelig c Efterbrænder eller regenerativ termisk oxidation Anvendeligheden begrænses af energiindholdet i de røggasser, der skal behandles, da røggasser med et lavt energiindhold medfører et større brændstofforbrug

BAT-relaterede emissionsniveauer: Se tabel 26.

Tabel 26

BAT-relaterede emissionsniveauer for emission af TVOC til luften fra tørring og udsmeltning af råmaterialer ved sekundær bly- og/eller tinfremstilling

Parameter BAT-AEL (mg/Nm3) (87) TVOC 10-40

Den tilknyttede monitering er beskrevet i BAT 10.

BAT 99. For at reducere emissionen af PCDD/F til luften fra udsmeltningen af sekundære bly- og/eller tinråmaterialer er det BAT at anvende en af nedenstående teknikker eller en kombination af disse.

Teknik a Udvælgelse og tilførsel af råmaterialerne i overensstemmelse med ovnen og de anvendte renseteknikker (88) b Brug af tilføringssystemer (for en halvlukket ovn) for at dosere små mængder råmateriale (88) c Internt brændersystem (88) for smelteovne d Efterbrænder eller regenerativ termisk oxidation (88) e Undgå røggassystemer med høj støvakkumulering ved temperaturer over 250 °C (88) f Hurtig afkøling (88) g Injektion af adsorptionsstof i kombination med et effektivt støvopfangningssystem (88) h Brug af et effektivt støvopfangningssystem i Brug af ilt-indsprøjtning i den øvre del af ovnen j Optimering af forbrændingsforhold for at reducere emissionerne af organiske forbindelser (88)

BAT-relaterede emissionsniveauer: Se tabel 27.

Tabel 27

BAT-relaterede emissionsniveauer for emission af PCDD/F til luften fra udsmeltningen af sekundære bly- og/eller tinråmaterialer

Den tilknyttede monitering er beskrevet i BAT 10.

1.4.1.4. Svovldioxidemissioner

BAT 100. For at forebygge eller reducere emissioner af SO2 til luften (ud over dem, der føres til svovlsyre- eller flydende SO2-anlæg) fra påfyldning, udsmeltning og tapning ved primær og sekundær bly- og/eller tinfremstilling, er det BAT at anvende en af nedenstående teknikker eller en kombination af disse.

Teknik Anvendelse a Basisk udludning af råmaterialer, der indeholder svovl i form af sulfat Generelt anvendelig b Tør eller semi-tør skrubber (90) Generelt anvendelig c Vådskrubber (90) Anvendeligheden kan være begrænset i følgende tilfælde: — meget høje røggas-strømningshastigheder (på grund af de betydelige mængder af genereret affald og spildevand) — i tørre områder (på grund af den store vandmængde, der er nødvendig, og behovet for spildevandsbehandling) d Fiksering af svovl i udsmeltningsfasen Kan kun anvendes ved sekundær blyfremstilling

Beskrivelse

BAT 100(a): En basisk saltopløsning anvendes til at fjerne sulfater fra sekundære materialer før udsmeltning.

BAT 100(d): Fiksering af svovl i udsmeltningsfasen opnås ved at tilsætte jern og soda (Na2CO3) i udsmeltningsovnene, der reagerer med svovlet i råmaterialerne og dermed danner Na2S-FeS-slagge.

BAT-relaterede emissionsniveauer: Se tabel 28.

Tabel 28

BAT-relaterede emissionsniveauer for emission af SO2 til luften (ud over dem, der føres til svovlsyre- eller flydende SO2-anlæg) fra påfyldning, udsmeltning og tapning ved primær og sekundær bly- og/eller tinfremstilling

Den tilknyttede monitering er beskrevet i BAT 10.

1.4.2. Beskyttelse af jord og grundvand

BAT 101. For at forebygge kontaminering af jord og grundvand fra oplagring, knusning, screening og klassificering af batterier er det BAT at anvende en syreresistent gulvbelægning og et system til opsamling af syrespild.

1.4.3. Generering og behandling af spildevand

BAT 102. For at forebygge generering af spildevand fra den basiske udludning er det BAT at genbruge vandet fra natriumsulfatkrystalliseringen af den basiske saltopløsning.

BAT 103. For at reducere emissioner til vand fra forbehandlingen af batterier, når syretågen sendes til spildevandsbehandlingsanlægget, er det BAT at benytte et hensigtsmæssigt designet spildevandsbehandlingsanlæg til at reducere de forurenende stoffer i denne strøm.

1.4.4. Affald

BAT 104. For at reducere mængden af affald, der sendes til bortskaffelse fra primær blyfremstilling, er det BAT at indrette driften på stedet således, at genbrug af restprodukter fra processen fremmes eller, hvis det ikke kan lade sig gøre, at genanvendelse af restprodukter fra processen fremmes, herunder ved hjælp af en af nedenstående teknikker eller en kombination af disse.

Teknik Anvendelse a Genbrug af støvet fra støvfjernelsessystemet i blyfremstillingsprocessen Generelt anvendelig b Nyttiggørelse af Se og Te fra våd- eller tørgasrensningsstøv/slam Anvendeligheden kan være begrænset af mængden af kviksølv, der er til stede c Nyttiggørelse af Ag, Au, Bi, Sb og Cu fra raffineringsslaggen Generelt anvendelig d Nyttiggørelse af metaller fra spildevandsslammet Direkte udsmeltning af slammet fra spildevandsbehandlingsanlægget kan være begrænset af tilstedeværelsen af elementer såsom As, Tl og Cd e Tilsætning af flusmidler, der gør slaggen mere egnet til ekstern brug Generelt anvendelig

BAT 105. For at muliggøre nyttiggørelse af polypropylen og polyethylen fra blybatterier er det BAT at fjerne det fra batterierne før udsmeltning.

Anvendelse

Denne teknik kan muligvis ikke anvendes ved skaktovne på grund af den gaspermeabilitet fra ikke-demonterede (hele) batterier, som er påkrævet ved ovnprocesser.

BAT 106. For at genbruge eller nyttiggøre den opsamlede svovlsyre fra batterinyttiggørelsesprocessen er det BAT at indrette driften på stedet således, at intern eller ekstern genbrug eller genanvendelse fremmes, herunder ved brug af en af nedenstående te